
转讜住驻讜转





	诪注讬拽专讗 讙讘专讗 诇讗 讞讝讬. 转讬诪讛 讜讛诇讗 讟诪讗 讗讬谞讜 讗住讜专 诇讘专讱 讜讘拽讜谞讟专住 驻讬专砖 讚讘注诇讬 拽专讬讬谉 讗住讜专讬诐 讘讚讘专讬 转讜专讛 讜讬''诇 讚诪讬讬专讬 讘讟讘讬诇转 讙专讬诐 讜诪驻谞讬 讗讜转讛 讟讘讬诇讛 讛爪专讬讻讜 诇讻诇 砖讗专 讟讘讬诇讜转 诇讘专讱 诇讗讞专 讟讘讬诇讛 讜讻谉 讘谞讟''讬 砖驻注诪讬诐 讗讚诐 讘讗 诪讘讬转 讛讻住讗 讜讗讬谉 讗讚诐 专讗讜讬 诇讘专讱 注讚 诇讗讞专 讛谞讟讬诇讛 谞讛讙讜 讛注诐 诇讘专讱 讻诇 砖讗专 讘专讻转 讬讚讬诐 诇讗讞专 谞讟讬诇讛: 讗讬谉 诇谞讜 讗诇讗 讗专讘注讛 讚讘专讬诐. 讜诪讬讛讜 诇讗 诪砖诪注 (讻谉) 讚驻诇讬讙 专' 讬讜讞谞谉 讗讛讛讬讗 讚谞讜转谞讜 诇讬诪讬谞讜 讻讚讗诪专讬' 诇拽诪谉 讗''专 讬讜讞谞谉 专讗砖讜谞讬诐 砖讗诇讜 诪讛讜 砖转住讬讬注 砖诪讗诇 诇讬诪讬谉 诪砖诪注 砖讻谉 讛讬讜 谞讜讛讙讬诐. 讜诪讬讛讜 诪讚讛讗诪讜专讗讬诐 讛讬讜 注讜砖讬诐 注讬讟讜专 讜注讬讟讜祝 诪砖诪注 砖讛讬讜 诪讞诪讬专讬诐 注诇 注爪诪谉 讜讛讬讜 谞讝讛专讬诐 讘讻讜诇谉 讜诇驻讬讻讱 讬砖 诇讛讞诪讬专 讘讻讜住 砖诇 讘专讻讛: 砖讟讬驻讛 讞讬 讜诪诇讗. 讬专讜砖诇诪讬 讚住讜祝 驻讬专拽讬谉 讗''专 讗讞讗 砖诇砖讛 讚讘专讬诐 谞讗诪专讜 讘讻讜住 砖诇 讘专讻讛 诪诇讗 注讬讟讜专 讜诪讜讚讞 讜砖诇砖转谉 诪拽专讗 谞驻转诇讬 砖讘注 专爪讜谉 讜诪诇讗 讘专讻转 讛' 砖讘注 注讬讟讜专 专爪讜谉 诪讜讚讞 讜诪诇讗 讻诪砖诪注讜: 砖讟讬驻讛 诪讘讞讜抓 讜讛讚讞讛 诪讘驻谞讬诐. 讜驻讬' 专''讬 讚讜拽讗 砖讗讬谉 讛讻讜住 讬驻讛 砖讬砖 讘讜 砖讬讜专讬 讻讜住讜转 讗讘诇 讗诐 讛讜讗 讬驻讛 讘诇讗讜 讛讻讬 砖驻讬专 讚诪讬 讚诇讗 讘注讬谞谉 讗诇讗 砖讬讛讗 讻讜住 砖诇 讘专讻讛 讬驻讛: 讝讜讻讛 诇砖谞讬 注讜诇诪讜转. 驻讬' 讛专讘 专讘讬 讬讜住祝 诪诪专砖讬诇讬讬''讗 诪讚讛讜讛 诇讬讛 诇诪讻转讘 讬诐 讜讚专讜诐 专砖 讜讻转讘 讬专砖讛 讛专讬 讬讜''讚 讛''讗 讬转讬专讛 讜讘讬讜''讚 讛''讗 谞讘专讗讜 砖谞讬 注讜诇诪讜转 讻讚讗诪专讬谞谉 讘讛转讻诇转 (诪谞讞讜转 讚' 讻讟:) 讻讬 讘讬讛 讛' 爪讜专 注讜诇诪讬诐 (讗诇 转拽专讬 爪讜专 讗诇讗 爪专 讜讻讜'): 砖诪讗诇 诪讛讜 砖转住讬讬注 诇讬诪讬谉. 讘讻讜住讜转 讙讚讜诇讜转 诪讬讬专讬 讗讜 讘专讗砖 讞讚砖 讟讘转 砖讞诇 诇讛讬讜转 讘砖讘转 砖讛讜讗 讘讞谞讜讻讛 讗讜 讘谞讬砖讜讗讬谉 讜爪专讬讱 诇讛讗专讬讱 讘讘专讻转 讛诪讝讜谉:





专讘 谞住讬诐 讙讗讜谉

诇诇注"讟 讬驻讛 诇专诪"转 专注. 住讬诪谉 讛讜讗. 讜讘讛诇讻讜转 讙讚讜诇讜转 诪驻专砖 诇诇讘 诇注讬谉 诇讟讞讜诇 讬驻讛 诇专讗砖 诇诪注讬诐 诇转讞转讜谞讬讜转 专注:




注砖专讛 讚讘专讬诐 谞讗诪专讜 讘讻讜住 砖诇 讘专讻讛 讻讜'. 讘驻专拽讬谉 讘讙诪' 讚讘谞讬 诪注专讘讗 讗诪专讬 讗诪专 专' 讗讞讗 讙' 讚讘专讬诐 谞讗诪专讜 讘讻讜住 砖诇 讘专讻讛 注讟讜专 讜诪讜讚讞 讜诪诇讗 讜砖诇砖转谉 讘驻住讜拽 讗讞讚 (讚讘专讬诐 诇状讙:讻状讙) 谞驻转诇讬 砖讘注 专爪讜谉 讜诪诇讗 砖讘注 注讟讜专 专爪讜谉 诪讜讚讞 讜诪诇讗 讻诪砖诪注讜 讗诪专 专' 讞讬讬讗 讗诐 注砖讬转诐 讻谉 诪讛 讻转讜讘 转诪谉 讬诐 讜讚专讜诐 讬专砖讛 讗转讛 讝讜讻讛 诇讬专砖 讛注讜诇诐 讛讝讛 讜讛注讜讛"讘:






专砖讘"讗

讗"专 讬讜讞谞谉 讗谞讜 讗讬谉 诇谞讜 讗诇讗 讚' 讚讘专讬诐 讘诇讘讚, 讛讚讞讛 讜砖讟讬驻讛 讞讬 讜诪诇讗. 讜谞专讗讛 砖讗诇讜 讚讜拽讗 诪注讻讘讬谉 讜诇讗 讛讗讞专讬诐 讜专' 讬讜讞谞谉 诇注讬讻讜讘讗 拽讗诪专, 讗讘诇 诪"诪 诇讻转讞诇讛 讜诇诪爪讜转 诪谉 讛诪讜讘讞专 讘注讬谞谉 讻讜诇讛讜, 讻讚讞讝讬谞谉 诇讛讜 诇专讘 讬讛讜讚讛 讜诇专讘 讞住讚讗 讚诪注讟专讬 诇讬讛 讞讚 讘转诇诪讬讚讬 讜讞讚 讘谞讟诇讬. 讜讗讘注讬讗 诇谉 谞诪讬 砖诪讗诇 诪讛讜 砖转住讬讬注 诇讬诪讬谉 讜讗"专 讗砖讬 讛讜讗讬诇 讜专讗砖讜谞讬诐 诇讗 讗驻砖讬讟 讗谞谉 谞注讘讬讚 诇讞讜诪专讗. 讜讗祝 诪讚讘专讬 讛专讗讘"讚 讝"诇 谞专讗讛 讻谉.



讞讬 讜诪诇讗. 讜讗"转 讜讛讗 讗诪专讬谞谉 诇注讬诇 讗"专 讬讜住讬 讘"专 讞谞讬谞讗 诪讜讚讬诐 讞讻诪讬诐 诇专"讗 讘讻讜住 砖诇 讘专讻讛 砖讗讬谉 诪讘专讻讬谉 注诇讬讜 注讚 砖讬转谉 诇转讜讻讜 诪讬诐. 注诇 讻谉 驻讬专砖 专砖"讬 讝"诇 砖谞讜转谞讜 讞讬 讘讻讜住 讜讗讞专 讻讱 诪讜讝讙讜 讘转讜讱 讛讻讜住, 讜讗讬 谞诪讬 砖诪讜爪讬讗讜 诪谉 讛讞讘讬转 诇砖诪讜. 讜讘转讜住' 驻讬专砖讜 讞讬 注诇 讛讻讜住 诪诪砖 讻诇讜诪专 砖讬转谉 讘讻讜住 砖诇诐, 讜砖诇诐 拽专讜讬 讞讬 讜讻讚讗诪专讬谞谉 讘诪讻讜转 (讟讝, 讘) 专讬住拽 讟' 谞诪诇讬诐 讜讗讞讚 讞讬 讻诇讜诪专 讜讗讞讚 砖诇诐. 讜讛谞讻讜谉 砖讘讻讜诇诐 诪讛 砖讻转讘 专"转 讝"诇 讚诇讗 讞讬 诪诪砖 拽讗诪专 讗诇讗 诪讝讜讙 讜诇讗 诪讝讜讙 拽专讬 讞讬, 讜讻讚讗诪专讬谞谉 讘住谞讛讚专讬谉 (注, 讗) 讜诇讗驻讜拽讬 砖诇讗 讬诪讝讙谞讜 诇讙诪专讬. 讜讛讗 讚讗诪专讬谞谉 讘砖讘转 讘驻' 讛诪讜爪讬讗 (注讜, 讘) 讻讜住 砖诇 讘专讻讛 爪专讬讱 砖讬讛讗 讘讜 专讜讘注 专讘讬注讬转 讻讚讬 砖讬诪讝讙谞讜 讜讬注诪讜讚 注诇 专讘讬注讬转 讚讗诇诪讗 诪砖诪注 讚诪讝讙讬谞谉 诇讬讛 诇讙诪专讬, 讬砖 诇讜诪专 讚讞讬 讚讛讬讬谞讜 诪讝讜讙 讜诇讗 诪讝讜讙 注讚 讘专讻转 讛讗专抓, 诪砖诐 讜讗讬诇讱 诪讝讬讙 诇讬讛 诇讙诪专讬 讻讚讗诪专讬谞谉 讘住诪讜讱 诇驻讬 讙专住转 拽爪转 住驻专讬诐 讞讬 讗诪专 专讘 砖砖转 注讚 讘专讻转 讛讗专抓. 讜讬砖 住驻专讬诐 谞诪讬 讚讙专住讬 专讘 砖砖转 诪讜住讬祝 讘讘专讻转 讛讗专抓, 讻诇讜诪专 诪讜住讬祝 诪讬诐 讘讘专讻转 讛讗专抓. 讜讻转讘 讛专讗讘"讚 讝"诇 讞讬 注讚 讘专讻转 讛讗专抓, 讜诇讗 讬讚注谞讗 诪讗讬 诪注诇讬讜转讗 讛讬讗, 讜讻诇 讛注砖专讛 讚讘专讬诐 诇诪注诇讬讜转讗 谞讬谞讛讜. 讜讗驻砖专 砖讛讜讗 诪注讬谉 砖讜讘注, 讜讛诪讝讬讙讛 砖讛讬讗 讘讗讛 讗讞专 讻讱 讛讬讗 转讜住驻讜转 注诇 讛讘专讻讛 讜讛讻砖讬专讛 诇砖转讬讛. 讜讛讗讬讚谞讗 谞讛讜讙 注诇诪讗 讚诇讗 诇诪讬讞砖 诇讞讬 注讚 讘专讻转 讛讗专抓, 诇驻讬 砖讗讬谉 砖讜转讬谉 讗讜转讜 讞讬 讻诇 注讬拽专. 讜诇驻讬 诪谞讛讙诐 讗诪专讜 讻谉 讘讙诪专讬谉.





专讬讟讘"讗

讛讗 讚转谞讬讗 讟讘诇 讜注诇讛 讘注诇讬讬转讜 讛讜讗 讗讜诪专 讗砖专 拽讚砖谞讜 讜讻讜'. 驻讬专砖讜 讛讙讗讜谞讬诐 讝"诇 讘讟讘讬诇转 讙专 讚讗讻转讬 讙讘专讗 诇讗 讞讝讬. 讜讘转讜住驻讜转 驻讬专砖讜 讘讘注诇 拽专讬 砖讗住讜专 诇讘专讱 讜讻转讘讜 砖讻注讬谉 讟注诐 讝讛 讬砖 诇谞讜 砖讗谞讜 谞讜讛讙讬谉 诇讘专讱 注诇 谞讟讬诇转 讬讚讬诐 讗讞专 讛谞讟讬诇讛 诪砖讜诐 讚讗讬讻讗 诪拽讜诪讜转 砖讗讬谞讜 专讗讜讬 诇讘专讱 拽讜讚诐 讻讙讜谉 讘讗 诪讘讬转 讛讻住讗 讜讻讬讜爪讗 讘讜 诇讗 驻诇讜讙 专讘谞谉 讜诇注讜诇诐 诪讘专讻讬谉 讗讞专 谞讟讬诇讛, 注讜讚 讗诪专讜 讚讻讬讜谉 砖诪讘专讻讬谉 拽讜讚诐 讛谞讬讙讜讘 注讜讘专 诇注砖讬讬转谉 诪拽专讬 砖讛谞讬讙讜讘 爪讜专讱 讛谞讟讬诇讛 讻讚讬诇驻讬谞谉 讘驻"拽 讚住讜讟讛 诪讻讻讛 讬讗讻诇讜 讘谞讬 讬砖专讗诇 讗转 诇讞诪诐 讟诪讗 讜讻讜': 



讗"专 讬讜讞谞谉 讗谞讜 讗讬谉 诇谞讜 讗诇讗 讗专讘注讛 讛讚讞讛 砖讟讬驻讛 讞讬 讜诪诇讗. 驻讬专讜砖 讚' 讗诇讜 讛诐 诇注讬讻讜讘 讜讛砖讗专 诇诪爪讜讛 诪谉 讛诪讜讘讞专, 讚诇讬讻讗 诇诪讬诪专 讚讛谞讱 讗讞专讬谞讬 诇讬转谞讛讜 讻诇诇 讚讛讗 讘讻讜诇讛 住讜讙讬讬谉 砖拽诇讬谞谉 讜讟专讬谞谉 注诇讬讬讛讜. 讜转讬诪讗 讛讬讻讬 诪谞讬 讞讬 讘讛讚讬讬讛讜 讚讗讚专讘讗 讗诪专讬谞谉 诇注讬诇 讚讗讬谞讜 专讗讜讬 诇讻讜住 砖诇 讘专讻讛 注讚 砖讬转谉 诇转讜讻讜 诪讬诐. 讜专砖"讬 讝"诇 驻讬专砖 砖爪专讬讱 砖讬砖讬诪谞讜 讘讻诇讬 讞讬 讜讗讞"讻 讬转谉 讘讜 诪讬诐. 讜讬砖 砖驻讬专砖讜 讞讬 砖讬讛讗 讛讻诇讬 砖诇诐 讻讚讗诪专讬谞谉 讘诪讻讜转 专讬住拽 转砖注讛 谞诪诇讬诐 讜讗讞讚 讞讬 砖驻讬专讜砖讜 砖诇诐 讜讗诪专讬谞谉 谞诪讬 讘讘讘讗 拽诪讗 砖砖讘讬专转谉 砖诇 讻诇讬诐 讝讜 讛讬讗 诪讬转转谉. 讜专"转 讝"诇 驻讬专砖 讚诇注讜诇诐 讗讬讬谉 拽讗讬 讜诇讗讜 讞讬 讙诪讜专 拽讗诪' 讗诇讗 诪讝讜讙 讜诇讗 诪讝讜讙 拽专讬 讞讬 讜讛讻讬 谞诪讬 讗讬转诪专 讙讘讬 讘谉 住讜专专 讜诪讜专讛. 讜讗"转 讜讛讗 讗诪专讬谞谉 讘砖讘转 驻' 讛诪讜爪讬讗 讻讜住 砖诇 讘专讻讛 爪专讬讱 砖讬讛讗 讘讜 专讜讘注 专讘讬注讬转 讻讚讬 砖讬诪讝讙谞讜 讜讬注诪讜讚 注诇 专讘讬注讬转 讗诇诪讗 诪讝讜讙 讙诪讜专 讘注讬谞谉 诇讬讛. 讬"诇 讚讗讞专 砖讛转讞讬诇 诇讘专讱 诪讜讝讙讜 讬讜转专 讜讻讚讗诪专讬谞谉 讘拽爪转 谞讜住讞讬 讜诪讘专讻转 讛讗专抓 讜讗讬诇讱 诪讜住讬驻讬谉 讘讜 诪讬诐, 讜谞讜住讞讬 谞诪讬 讗讬讻讗 讚讻转讬讘 讘讛讜 讞讬 讗"专 砖砖转 讘讘专讻转 讛讗专抓. 驻讬专讜砖 讚讘讘专讻转 讛讗专抓 讘注讬谞谉 砖诇讗 讬讛讗 诪讝讜讙 讘讬讜转专 诪驻谞讬 砖讛讬讗 讘专讻转 砖讜讘注 讜诪讘专讻转 讛讗专抓 讜讗讬诇讱 砖讛讜讗 拽专讜讘 诇砖转讬讬转讜 讘注讬谞谉 砖讬诪讝讙谞讜 讻专讗讜讬 讜讬讻砖讬专讛讜: 



专讘 (砖砖转) [讞住讚讗] 诪注讟专 诇讛讜 讘谞讟诇讬. 驻讬专讜砖 讻讜住讜转 谞讗讬诐 诪讜谞讞讬诐 注诇 讛砖诇讞谉 住讘讬讘, 讜讬砖 驻讬专讜砖讬诐 讗讞专讬诐:





讛诪讗讬专讬

讛转讞讬诇 诇讗讻讜诇 讜诇讗 讘讬专讱 讛诪讜爪讬讗 讜诇讗 讙诪专 住注讜讚转讜 注讚讬讬谉 诪讘专讱 讛诪讜爪讬讗 讘砖注讛 砖谞讝讻专 讜讗诐 讙诪专 住注讜讚转讜 讜诇讗 讘讬专讱 讗讬谞讜 诪讘专讱 讛诪讜爪讬讗, 讜讬砖 讗讜诪专 砖讗祝 讗诐 讙诪专 住注讜讚转讜 讛讜讗讬诇 讜诇讗 讘讬专讱 诪讘专讱 讛诪讜爪讬讗, 讜讗讬谉 讛讚讘专讬诐 谞专讗讬谉 讻诇诇, 讜讗注"驻 砖讘讟讘诇 讜注诇讛 讘注诇讬讬转讜 讗讜诪专 讗砖专 拽讚砖谞讜 讜讻讜' 注诇 讛讟讘讬诇讛 诇讗 讘砖讜讻讞 谞讗诪专讛 讗诇讗 讘讗讚诐 讚诇讗 讛讬讛 专讗讜讬 诇讘专讱 转讞诇讛 讻讙讜谉 讙专 讗讘诇 讻诇 砖讛讬讛 讗驻砖专 诇讜 诇讘专讱 讜诇讗 讘专讱 讛讜讗讬诇 讜谞讚讞讬转 讘专讻转讜 转讚讞讛:



谞讚专讬诐 讜砖讘讜注讜转 讻诇 砖讛讜转专 诪拽爪转谉 讛讜转专 讻诇谉 讻讬爪讚 拽讜谞诐 讬讬谉 砖讗谞讬 讟讜注诐 砖讛讬讬谉 拽砖讛 诇诪注讬诐 讗诪专讜 诇讜 讜讛诇讗 讛诪讬讜砖谉 讬驻讛 诇讛诐 讛讜转专 讘讬砖谉 讜诪讗讞专 砖讛讜转专 讘讬砖谉 讛讜转专 讘讻诇 讻诪讜 砖讬转讘讗专 讘诪拽讜诪讜:



注砖专讛 讚讘专讬诐 谞讗诪专讜 讘讻讜住 砖诇 讘专讻讛, 讗' 讟注讜谉 讛讚讞讛 讘驻谞讬诐, 讘' 讟注讜谉 砖讟讬驻讛 诪讘讞讜抓, 讙' 讞讬 驻讬 砖讬讛讬讛 讛讬讬谉 讞讬 讜砖诪讗 转讗诪专 讛专讬 讘讬讗专谞讜 诇诪注诇讛 砖讗讬谉 诪讘专讻讬诐 讘讜 讘讘专讻转 讛诪讝讜谉 注讚 砖讬转谉 诇转讜讻讜 诪讬诐, 驻讬专砖讜 讘讝讛 讙讚讜诇讬 讛驻讜住拽讬诐 砖注讚 讘专讻转 讛讗专抓 诪讘专讱 讻砖讛讜讗 讞讬 讜诪砖诐 讜讗讬诇讱 爪专讬讱 诇讬转谉 诇转讜讻讜 诪讬诐, 讜讗诐 转讗诪专 讜讛专讬 诇诪诇讗 讗谞讜 爪专讬讻讬诐 讜讛讬讗讱 讬转谉 诇转讜讻讜 讗讞专 砖讛讜讗 诪诇讗, 讗驻砖专 砖讗祝 讛诪诇讗 讚讜拽讗 诪讘专讻讬诐 讘讗专抓 讜讗讬诇讱 讜讬"诪 讞讬 诇讛讜爪讬讗 讗转 讛诪讘讜砖诇, 讜讗讬谞讜 讻谉 砖诇讗 谞转诪注讟 诪讘讜砖诇 讗诇讗 诇拽讚讜砖, 讜讬"诪 诇诇诪讚谞讜 砖诇讗 讬讛讗 诪讝讜讙 讻诇 爪专讻讜 讜讻诇 讝诪谉 砖讗讬谞讜 诪讝讜讙 讻诇 爪专讻讜 讗讚诐 拽讜专讗讜 讞讬 讻诪讜 砖讗诪专讜 讘住谞讛讚专讬谉 [注' 注"讗] 讘注谞讬谉 讘谉 住讜专专 讜诪讜专讛 讞讬 诪讝讜讙 讜诇讗 诪讝讜讙, 讜讬"诪 讞讬 砖讬讘专讱 讘讬讬谉 砖讬爪讗 诪谉 讛讞讘讬转 讘讗讜转讛 住注讜讚讛 讜诇讗 讘讬讬谉 砖讻讘专 讛讜爪讬讗讜讛讜 诪谉 讛讞讘讬转 诪讗诪砖, 讜讬"诪 砖讬转谞讛讜 讞讬 诇转讜讱 讛讻讜住 讜讬诪讝讙讛讜 诇砖诐, 讜讬"诪 讞讬 注诇 讛讻诇讬 讜讘讜讚诪讛 诇讞讘讬专讬讜 砖讻诇诐 诪转驻专砖讬诐 注诇 讛讻诇讬 讜诇讗 注诇 讛讬讬谉 讜驻讬' 讞讬 砖讬讛讗 讛讻诇讬 砖诇诐 讜诇讗 砖讘讜专 注诇 讚专讱 诪讛 砖讗诪专讜 讘讻诇讬诐 砖讘讬专转谉 讝讜 讛讬讗 诪讬转转谉, 讚' 诪诇讗 专"诇 砖讬讛讗 讛讻讜住 诪诇讗, 讛' 注讟讜专 专"诇 砖讬注讟专讛讜 讘转诇诪讬讚讬诐 讻诇讜诪专 砖讬讛讜 讛转诇诪讬讚讬诐 讬讜砖讘讬诐 住讘讬讘 讛诪讘专讱 讗讜 砖讬注讟专讛讜 讘讻讜住讜转 砖讬讛讜 讻诇 讗讜转诐 砖住讘讬讘 讛诪讘专讱 讗讜讞讝讬诐 讻讜住 讘讬讚诐, 讜讬"诪 讘讝讛 砖爪专讬讱 诇讬转谉 诪讻讜住 砖诇 讘专讻讛 诇砖讗专 讛讻讜住讜转, 讜讗讬谉 讛讚讘专 讻谉 讗诇讗 砖讻诇 砖谞讬转谉 讘讻讜住 诇砖诐 讘专讻讛, 讘专讻讛 讞诇讛 注诇讬讜 讻诪讜 砖讬转讘讗专 讘驻专拽 注专讘讬 驻住讞讬诐 诪诪讛 砖讗诪专讜 砖诐 讙讞讬谉 讛讛讜讗 住讘讗 诇诪砖转讬 讜讻诪讜 砖讻转讘谞讜 诇诪注诇讛, 讜' 注讟讜祝 专"诇 砖讬转注讟祝 讘讟诇讬转讜 讗讜 砖讬转谉 住讜讚专 注诇 专讗砖讜 讘砖注讛 砖诪讘专讱, 讝' 谞讜讟诇讜 讘砖转讬 讬讚讬讜 诪谉 讛砖诇讞谉 讜谞讜转谞讜 讗讞 讻谉 讘讬诪讬谞讜 讗讬谉 专讗讜讬 诇讜 砖转讛讗 砖诪讗诇 诪住讬讬注转 诇讬诪讬谉, 讜讗注"驻 砖诇注谞讬谉 注讘讜讚讛 讗诪专讬 拽讘诇 讘讬诪讬谉 讜住讬讬注 讘砖诪讗诇 注讘讜讚转讜 讻砖专讛 讚讜拽讗 讘讚讬注讘讚, 讞' 诪讙讘讬讛讜 诪注诇 讛砖诇讞谉 讟驻讞 诇拽讬讬诐 讘讜 讻讜住 讬砖讜注讜转 讗砖讗, 讟' 谞讜转谉 注讬谞讬讜 讘讜 讻诇讜诪专 砖诇讗 诇讛转讬讗砖 诪诪谞讜, 讬' 讜诪砖讙专讜 诇讗谞砖讬 讘讬转讜 专"诇 诇讗砖转讜 砖讗注"驻 砖讻诇 讘专讻讛 讚讬讬谞讜 砖讬讟注讜诐 讛诪讘专讱 讘讘专讻转 讛诪讝讜谉 专讗讜讬 砖讬讟注诪讜 讻诇诐, 讜专讗讜讬 诇讘注诇 讛讘讬转 诇讛砖拽讜转 讗转 讗砖转讜 讘讻讜住 砖讘讬专讱 注诇讬讜, 讜讗诐 砖转讛 讻诇 诪讛 砖讘转讜讻讜 谞讜转谉 讘讜 诪谉 讛讞讘讬转 讜诪砖讙专讜 讜讛讜讗 砖讗诪专讜 讻讜诇讗 谞讘讙讗 讘专讻转讜 讛讬讗 专"诇 砖讛讘专讻讛 讞诇讛 注诇 讛讻诇 讜诇砖讜谉 谞讘讙讗 驻讬专讜砖讜 讻诇讬 讙讚讜诇, 讜讗注"驻 砖讻诇 讗诇讜 诪爪讜讛 诪谉 讛诪讜讘讞专 讗讬谉 讘讛诐 诇注讻讜讘 讗诇讗 讚' 住讬诪谉 诇讛诐 讞诪砖讛 专"诇 讞讬 诪诇讗 砖讟讬驻讛 讜讛讚讞讛, 讜讬"诪 砖讗祝 讘讗诇讜 讘讚讬注讘讚 讬爪讗 讗诇讗 砖讛讗讞专讜谞讬诐 讗讬谉 诪拽驻讬讚讬诐 注诇讬讛诐 讻诇诇, 讜讘讗诇讜 诪砖转讚诇讬诐 讘讛诐 注诇 讻诇 驻谞讬诐:





转讜住驻讜转 专讗"砖

讟讘诇 讜注诇讛 讘注诇讬讬转讜 讗讜诪专 讗拽讘"讜 注诇 讛讟讘讬诇讛. 驻专"讞 讘砖诐 讛讙讗讜谉 讚讚讜拽讗 讘讟讘讬诇转 讙专 讚讗讻转讬 讙讘专讗 诇讗 讞讝讬 (讗诇讗) [讗讘诇] 讘砖讗专 讟讘讬诇讜转 诪讘专讱 注诇讬讬讛讜 注讜讘专 诇注砖讬讬转谉, 讜谞专讗讛 讻讚驻专砖"讬 砖驻讬' 砖讘讬诪讬讛谉 讛讬讜 讘注诇讬 拽专讬讬谉 讗住讜专讬谉 讘讚"转 讜讛讬讜 爪专讬讻讬谉 诇讘专讱 讗讞专 讛讟讘讬诇讛 讜讘砖讘讬诇 讚讟讘讬诇转 讘注诇 拽专讬 砖讻讬讞讗 转拽谞讜 讻讱 讘讻诇 讛讟讘讬诇讜转 讜讗注"讙 讚讛砖转讗 讘注诇 拽专讬 诪讜转专 讘讚"转 诇讗 谞砖转谞讛 讛诪谞讛讙, 讜讛讬讬谞讜 谞诪讬 讟注诪讗 砖诪讘专讻讬谉 注谞"讬 讗讞专 讛谞讟讬诇讛 砖诇驻注诪讬诐 讙讘专讬 诇讗 讞讝讬 诇讘专讱 拽讜讚诐 讛谞讟讬诇讛 讻讙讜谉 砖讘讗 诪讘讬转 讛讻住讗 讛讬诇讻讱 诇讗 驻诇讜讙 专讘谞谉 讘讻诇 讛谞讟讬诇讜转 讗驻讬诇讜 讘谞讜讟诇 诇住注讜讚讛, 讜注讜讚 讗讬讻讗 讟注诪讗 讗讞专讬谞讗 诇谞讟讬诇转 讬讚讬诐 讚讗诪专讬谞谉 讘驻"拽 讚住讜讟讛 [讚祝 讚' 注"讘] 讻诇 讛讗讜讻诇 讘诇讬 谞讬讙讜讘 讬讚讬诐 讻讗诇讜 讗讻诇 诇讞诐 讟诪讗 讛讬诇讻讱 讗讞专 讛谞讟讬诇讛 讜拽讜讚诐 谞讬讙讜讘 诪讬拽专讬 砖驻讬专 注讜讘专 诇注砖讬讬转谉:



讛讜讗讬诇 讜讗讬讚讞讬 讗讬讚讞讬. 讛讬诇讻讱 诇讗 拽讬讬"诇 讻专讘讬谞讗 讜讗诐 讙诪专 住注讜讚转讜 诇讗 讛讚专 诪讘专讱:



转"专 讗住驻专讙讜住 讬驻讛 诇诇讘 讜讻讜'. 讗讙讘 讚拽转谞讬 诇注讬诇 讚' 讚讘专讬诐 谞讗诪专讜 讘驻转 谞拽讟 谞诪讬 讛讻讗 诪讬诇讬 讚讗住驻专讙讜住 诪砖讜诐 讚讘注讬 诇诪讬诪专 砖砖讛 讚讘专讬诐 谞讗诪专讜 讘讗住驻专讙讜住 讜讙诐 谞诪讬 诪砖讜诐 讚诇注讬诇 拽转谞讬 讬讬谉 注讚 砖诇讗 谞转谉 诇转讜讻讜 诪讬诐 讜讗住驻专讙讜住 拽转谞讬 讗讬谉 砖讜转讬谉 讗讜转讜 讗诇讗 讻砖讛讜讗 讞讬:



讞讬 讜诪诇讗. 讜讗"转 讛讗 讗诪专讬' 诇注讬诇 诪讜讚讬诐 讞讻诪讬诐 (诇专"诪) 诇专"讗 讘讻讜住 砖诇 讘专讻讛 砖讗讬谉 诪讘专讱 注诇讬讜 注讚 砖讬转谉 诇转讜讻讜 诪讬诐 讜讗诪专讬谞谉 谞诪讬 讘砖讘转 讘驻' 讛诪讜爪讬讗 讬讬谉 [讚祝 注"讜 注"讘] 讻讚讬 诪讝讬讙转 讻讜住 讬驻讛 诪讗讬 讻讜住 讬驻讛 讻讜住 砖诇 讘专讻讛 讜诪驻专砖 讛转诐 讚讛讬讬谞讜 专讜讘注 专讘讬注讬转 讻讚讬 砖讬诪讝讙谞讜 讜讬注诪讜讚 注诇 专讘讬注讬转, 讜讘讛诇讻讜转 专讘 讗诇驻住 讙专讬住 讞讬 注讚 讘专讻转 讛讗专抓 讜讘讘专讻转 讛讗专抓 谞讜转谉 诇转讜讻讜 诪讬诐 讻讚转谞谉 诪讜讚讬诐 讞讻诪讬诐 诇专' 讗诇讬注讝专 讘讻讜住 砖诇 讘专讻讛 砖讗讬谉 诪讘专讻讬谉 注诇讬讜 注讚 砖讬转谉 诇转讜讻讜 诪讬诐 讜讛讬讬谞讜 诪讘专讻转 讛讗专抓 讜讗讬诇讱 砖诪讝讻讬专 讛讗专抓 讜讗讝 讬诪讝讜讙 讛讬讬谉 讻讚讬 砖讬讛讗 谞讬讻专 砖讘讞 讛讗专抓 诇讛讜讚讬注 砖讛讬讬谞讜转 讞讝拽讬诐 讜爪专讬讻讬谉 诇注专讘谉 讘诪讬诐 专讘讬诐, 讜诇砖讜谉 讗讬谉 诪讘专讻讬谉 注诇讬讜 诇讗 诪砖诪注 讻驻讬专讜砖讜, 讜注讜讚 诪砖诪注 砖爪专讬讱 砖讬讛讗 诪诇讗 讘砖注转 讛讘专讻讛 讜讻讬讜谉 砖讗讬谉 讘讜 讗诇讗 专讜讘注 专讘讬注讬转 讗讝 讛讜讗 讞住专 讛专讘讛 [讜讗谞谉 诪诇讗 讘注讬谞谉], 讛讬诇讻讱 谞专讗讛 讻驻专"转 砖讬讛讬讛 诪讝讜讙 拽爪转 讜诇讗 讻讜诇讜 讚诪讝讬讙 讜诇讗 诪讝讬讙 诪讬拽专讬 砖驻讬专 讞讬 讻讚讗讬转讗 讘驻' 讘谉 住讜专专 讜诪讜专讛 [讚祝 注'.] 讜讘讘专讻转 讛讗专抓 诪讜讝讙讜 讻讚讬谞讜, 讜专砖"讬 驻讬' 砖讬转谞谞讜 诇转讜讱 讻讜住 砖诇 讘专讻讛 讞讬 讜讬诪讝讙谞讜 讘转讜讻讜, 讗"谞 诪讜爪讬讗讜 诪转讜讱 讛讞讘讬转 诇砖诐 讘专讻讛 讞讬 驻专讬砖拽"讜 讘诇注讝, 讜讬"诪 讚讻诇 讛谞讬 讚讘专讬诐 砖诪讝讻讬专 讗讬讬专讬 讘讻讜住 注爪诪讜 讜诪驻专砖讬诐 讞讬 砖诇诐 讻讚讗讬转讗 讘讘讘讗 拽诪讗 驻' 讛讻讜谞住 [讚祝 谞"讚] 砖讘讬专转谉 砖诇 讻诇讬诐 讝讜 讛讬讗 诪讬转转谉 讜讗诪专讬谞谉 谞诪讬 讘驻' 讘转专讗 讚诪讻讜转 [讚祝 讟"讝:] 专讬住拽 讟' 谞诪诇讬诐 讜讗' 讞讬 诪砖诇讬诪讜 诇讻讝讬转 诇讜拽讛:



讗诪专 专' 讬讜讞谞谉 讗谞讜 讗讬谉 诇谞讜 讗诇讗 讚' 讚讘专讬诐. 谞专讗讛 讚专' 讬讜讞谞谉 诇讗 驻诇讬讙 讗讛讛讬讗 讚诪拽讘诇讜 讘砖转讬 讬讚讬讜 讜谞讜转谉 讘讜 注讬谞讬讜 讻讚讗诪专 诇拽诪谉 讗"专 讬讜讞谞谉 专讗砖讜谞讬诐 砖讗诇讜 砖诪讗诇 诪讛讜 砖转住讬讬注 诇讬诪讬谉 讜讗诪专 专讘 讗砖讬 讻讬讜谉 讚诇讗 讗讬驻砖讟 诇讛讜 注讘讚讬谞谉 诇讞讜诪专讗 诪砖诪注 砖讛讬讜 谞讜讛讙讬谉 讻讱 讜讗诪专讬谞谉 谞诪讬 诇注讬诇 讘驻' 讻讬爪讚 诪讘专讻讬谉 [讚祝 诪"讙:] 讗讜讞讝 讛讻讜住 讘讬诪讬谞讜 讚诇讻诇 诪爪讜讛 讬诪讬谉 注讚讬祝 讜讗诪讜专讗讬 讚诇拽诪谉 注讘讚讬 注讬讟讜专 讜注讬讟讜祝 讛讬讜 诪讞诪讬专讬谉 注诇 注爪诪谉 诇讻讘讜讚 讛讘专讻讛:



谞讜讞诇 诇砖谞讬 注讜诇诪讜转 砖谞讗诪专 讬诐 讜讚专讜诐 讬专砖讛, 讜转讬诪讗 讛讗讬讱 诇讜诪讚 诪讻讗谉 讚讝讜讻讛 诇注讜诇诐. 讛讘讗, 讜讬砖 诇驻专砖 讚诇讗 讗讬爪讟专讱 诇诪讬诇祝 讗诇讗 砖讝讜讻讛 诇注讜诇诐 讛讝讛 诪驻谞讬 砖砖讻专 专讜讘 讛诪爪讜转 讛讜讗 诇注讜诇诐 讛讘讗 讜讬砖 诪讛诐 砖讗讜讻诇 驻讬专讜转讬讛谉 讘注讜诇诐 讛讝讛 讜讛拽专谉 拽讬讬诐 诇注讜诇诐 讛讘讗, 讜讻讬讜谉 砖诪讻诇诐 讬砖 砖讻专 诇注讜诇诐 讛讘讗 诇讗 爪专讬讱 拽专讗 诇讛诐 讗诇讗 砖谞讜讟诇 砖讻专 讘注讜诇诐 讛讝讛 讜诪诪讬诇讗 砖诪注讬谞谉 诇注讜诇诐 讛讘讗:





诪讛专砖"讗 - 讞讬讚讜砖讬 讛诇讻讜转

驻讬专砖"讬 讘讚"讛 讬讞讝讜专 讜讬讗讻诇 砖讜诐 讻讜' 讬讜住讬祝 注诇 住专讞讜谞讜 讜讬注砖讛 讘专讻讛 诇讘讟诇讛 讻讜' 注讻"诇 讟注讜转 谞驻诇 讘驻讬专砖"讬 讘诪讛 砖驻讬' 讜讬注砖讛 讘专讻讛 诇讘讟诇讛 讚讗诐 讻讜讜谞转 专讘 讞住讚讗 讚诇讗 讬讞讝讜专 讜讬讘专讱 诪讗讬 拽讗诪专 注诇讛 专讘讬谞讗 讛诇讻讱 讗驻讬诇讜 讙诪专 讻讜' 讙诐 讗讬谉 讛诪砖诇 讚讜诪讛 诇谞诪砖诇 讗讘诇 讻讜讜谞转 专讘 讞住讚讗 讚讬讞讝讜专 讜讬讘专讱 讗诐 诇讗 讙诪专 诇讗讻讜诇 讜讛砖转讗 讛诪砖诇 讚讜诪讛 诇谞诪砖诇 讜讻讬 诪砖讜诐 砖诇讗 讘讬专讱 讻讘专 注诇 砖讗讻诇 砖砖讻讞 讬讜住讬祝 注诇 住专讞讜谞讜 砖诇讗 讬讘专讱 注诇 诪讛 砖讬讗讻诇 注讜讚 讜注诇讛 拽讗诪专 专讘讬谞讗 砖驻讬专 讛诇讻讱 讻讜' 讜讚讜"拽:


讙诪专讗 讗诪专 专讘 讞谞谉 讜讘讞讬 讗诪专 专讘 砖砖转 讜讘讘专讻转 讛讗专抓 讻讜' 讛诇砖讜谉 拽爪转 讚讞讜拽 讜讘转专"讬 讙讬专住转 讛专讬"祝 讞讬 讗诪专 专讘 砖砖转 注讚 讘专讻转 讛讗专抓 注"砖:


驻讬专砖"讬 讘讚"讛 讘谞讟诇讬 讻讜住讜转 讛住"讚 讜讗讞"讻 诪"讛 讻砖诪讙讬注 诇讘专讻转 讛讗专抓 讻讜' 讜讻爪"诇 讜讛讜讗 驻讬' 诇诪讛 砖讗诪专 专讘 砖砖转 讘讞讬 注讚 讘专讻转 讛讗专抓 讗讬 讻驻讬' 专讬"祝 讗讬 讻驻讬' 专"转 讻诪"砖 讛转讜住' 讜讛专讗"砖 诪讬讛讜 讗"讻 诇讗 讗爪讟专讬讱 诇讬讛 诇转专讜爪讬 诇注讬诇 讙讘讬 讞讬 讚诇讗 转拽砖讬 诪转谞讬' 讗诇讗 讗讬 讻驻讬' 讛专讬"祝 讗讬 讻专"转 讜讬砖 诇讬讬砖讘 讜诇砖讜谉 讛讟讜专 讗"讞 住讬' 拽驻"讙 拽"拽 砖讻转讘 诪注讟专 诇讬讛 讘谞讟诇讬 驻讬专砖"讬 讘讻讜住讜转 讜讬"诪 砖讛讬讛 诪谞讬讞 讻讜住讜转 讬驻讬诐 讻讜' 注讻"诇 诪砖诪注 诪讚讘专讬讜 讚专砖"讬 诇讗 谞转讻讜讜谉 讻驻讬专讜砖 讛讬"诪 讜讚讜"拽:





诪讛专砖"讗 - 讞讬讚讜砖讬 讗讙讚讜转

住讞 诇讬 住讜专讬讗诇 砖专 讛驻谞讬诐 讻讜'. 驻讬专砖"讬 诪诇讗讱 讞砖讜讘 讻讜' 注讻"诇 讜诪爪讬谞讜 砖讙诐 诇诪注讛 讚讘专讛 注诪讜 讛砖讻讬谞讛 诇驻谞讬 讜诇驻谞讬诐 讜讗"诇 讬砖诪注讗诇 讘谞讬 讘专讻谞讬 讻讜' 讜讗驻砖专 讚讙诐 诇诪讟讛 讚讘专 注诪讜 诪诇讗讱 讝讛 讜诪住转诪讗 诇诪讟讛 砖诪注 诪讛诪诇讗讱 注谞讬谞讬 讛专讜讞讜转 专注讜转 讗诇讜 砖讛诐 讻讞讜转 讛讟讜诪讗讛 讛诪爪驻讬诐 诇讗讚诐 诇讛讝讬拽讜 讜诇讛诪讬转讜 讻诪"砖 爪讜驻讛 专砖注 诇爪讚讬拽 讜诪讘拽砖 诇讛诪讬转讜 讜讙讜'. 


讜讗诇  转注诪讜讚 诇驻谞讬 讛谞砖讬诐 讘砖注讛 讻讜'. 讻讚讗讬转讗 讘诪讚专砖讜转 砖讛诐 讛讘讬讗讜 讛诪讬转讛 诇注讜诇诐 讜注讚讬讬谉 讛讜讗 诪专拽讚 讘讬谞讬讛诐 讘注讬讚谉 专讬转讞讗: 


注砖专讛  讚讘专讬诐 谞讗诪专讜 讘讻讜住 讻讜'. 讜讛诐 讻讜诇诐 注砖专讛 讚讘专讬诐 讗砖专 诪爪讚 讛拽讚讜砖讛 讜讛讟讛专讛 讻讬 讛讚讞讛 诪讘驻谞讬诐 讜砖讟讬驻讛 诪讘讞讜抓 砖讬讛讗 讛讻诇讬 谞拽讬 讜讟讛讜专 诪讻诇 爪讚. 讞讬 注"砖 讛讞讬讬诐 讛讗诪讬转讬 讗砖专 讘讘专讻转讜. 讜诪诇讗 注"砖 砖讗讬谉 砖讜诐 讞住专讜谉 讞"讜 讘讞拽讜. 注讬讟讜专 注"砖 讛注讟专讛 讛讬讗 砖诇讜. 讜注讬讟讜祝 讻讚讗诪专讬' 诇注讬诇 注"砖 讛讻讜谉 诇拽专讗转 讗诇讛讬讱 讜讙讜'. 讜驻专住 住讜讚专讬' 讻讜' 讚转讛讜讬 讗讬诪转讗 讚砖诪讬讗 注诇 讛诪讘专讱 讻讚讗诪专讬' 讘专讘 谞讞诪谉 讘"讬 讘住讜祝 诪住' 砖讘转. 讜谞讜讟诇 讘讘' 讬讚讬讜 注"砖 讛讬诪讬谉 讜讛砖诪讗诇 砖讛诐 讛讚讬谉 讜讛专讞诪讬诐 讜讛讬讬谞讜 砖讗讜 讬讚讻诐 拽讜讚砖 讜讙讜'. 讜谞讜转谞讜 诇讬诪讬谉 砖讬讛讬讜 讛专讞诪讬诐 讙讜讘专讬诐 注诇 讛讚讬谉. 讜诪讙讘讬讛 诪谉 讛拽专拽注 讻讜' 诪讙讘讬讛 讻诇驻讬 诪注诇讛 注砖"讛 讻讜住 讬砖讜注讜转 讗砖讗 讜讙讜' 讻讬 讻诪讛 讻讜住讜转 讚讻转讬讘讬 讘拽专讗讬 讘讻讜住 驻讜专注谞讜转 讻诪讜 讙诐 注诇讬讱 转注讘专 讻讜住 讜讙讜' 讜讻讜住 讛转专注诇讛 讜讙讜' 讜诪诇转 讻讜住 讙讬诪讟专讬讗 讗诇讛讬诐 砖讛讜讗 诪讚讛"讚 注"讻 讗诪专讜 砖讝讛 讛讻讜住 讘"讛 讛讜讗 讻讜住 砖诇 讬砖讜注讜转 讜诇讗 驻讜专注谞讜转 讻讚诇拽诪谉 讚讗讬谉 诪讘专讻讬谉 讘"讛 注诇 讻讜住 砖诇 驻讜专注谞讜转 讗讘诇 讗诪专 讻讬 讝讛 讛讻讜住 讗砖讗 讗讜转讜 讘砖诐 讛' 砖讛讜讗 讛专讞诪讬诐 讗拽专讗 诇讛驻讱 诪讚讛"讚 诇诪讚讛"专 讜讘驻' 注"驻 (拽讬讟:) 诪驻讜专砖 讻讬 讚讜讚 讬讗诪专 讻谉 讘讻讜住 砖诇 讘讛"诪 诇注转讬讚 注"砖. 讜讗诪专 讜谞讜转谉 注讬谞讬讜 讘讜 讚讛讬讬谞讜 砖诇讗 讬住讬讞 讚注转讜 诪诪谞讜 讗诇讗 讬讻讜讬谉 讚注转讜 诇讝讗转 讛讻讜讜谞讛 讜讗诪专 诪砖讙专讜 诇讗谞砖讬 讘讬转讜 讘诪转谞讛 讻讜" 讚专讱 谞转讬谞讛 砖讛谞讜转谉 讘注讬谉 讬驻讛 谞讜转谉 讻讬 讛讬讻讗 讚转转讘专讱 讜拽"诇: 


讻诇  讛诪讘专讱 注诇 讻讜住 诪诇讗 讻讜'. 讘诪讚讛 讝讜 拽讗诪专 讚谞讜转谞讬谉 诇讜 谞讞诇讛 诪诇讗讛 讚讛讬讬谞讜 讘诇讬 诪爪专讬诐 讜诪讬讬转讬 诇讛 砖谞讗诪专 讜诪诇讗 讜讙讜' 讬诐 讜讚专讜诐 讜讙讜' 讚讛讬讬谞讜 注讚 讛讬诐 砖讗讬谉 诪砖诐 注讜讚 讬砖讜讘 注讜诇诐 讜讻谉 注讚 讚专讜诐 砖讙诐 诪砖诐 讗讬谉 注讜讚 讬砖讜讘 诪讞诪转 讞讜诐 讙讚讜诇 讻诪"砖 讛转讜讻谞讬讬诐 讜讗诪专 讚讝讜讻讛 讜谞讜讞诇 讘' 讻讜' 讻转讘讜 讛转讜住' 驻讬' 讛专"讬 讜讬"诪 讚讛"诇 诇诪讬讻转讘 专砖 讜讻转讬讘 讬专砖讛 讛专讬 讬"讛 讬转讬专讛 讻讬 讘讬"讛 谞讘专讗讜 讘' 注讜诇诪讜转 讻讜' 注"砖 讜注讬"诇 讬诐 讜讚专讜诐 讻讬 注住拽讬 注讜讛"讝 诪讬讜讞住讬诐 注"砖 讛讬诐 讻讚讗诪专讬' 驻' 讻讬爪讚 诪注讘专讬谉 (注讬专讜讘讬谉 谞讛.) 诇讗 诪注讘专 诇讬诐 讜讙讜' 诇讗 转诪爪讗 讗讜转诐 讘住讞专谞讬诐 讜讘转讙专谞讬诐 讜讚专讜诐 专诪讝 注诇 注住拽讬 注讜讛"讘 砖讛讬讗 讛转讜专讛 讻诪"砖 (讘"讘 讻讛:) 讛专讜爪讛 诇讛讞讻讬诐 讬讚专讬诐 讜拽讗诪专 砖讝讛 讛诪讘专讱 讝讜讻讛 砖讗驻砖专 砖讬转拽讬讬诪讜 砖谞讬 讛驻讻讬诐 讗诇讜 讘讜 讜拽"诇:





专砖"砖

讙诪专讗 诪讬 砖讗讻诇 砖讜诐 讻讜'. 讛诪爪讬讬谞讬诐 砖讻讞讜 驻讛 诇爪讬讬谉 诇砖讘转 (诇"讗 讘') 讜讻谉 诪砖诐 诇讻讗谉:



[砖诐 拽讜谞诐 讬讬谉 讻讜' 讗住讜专 讘讞讚砖 讜诪讜转专 讘诪讬讜砖谉. 讛讚讬讜拽讬诐 住转专讬 讗讛讚讚讬 诇注谞讬谉 讬砖谉 讜注诪砖"讻 砖诐 讘谞讚专讬诐 讜讚注 讚讘诪砖谞讛 砖诐 讗讬转讗 讚诪讜转专 讘讻诇 讬讬谉 讜诇"拽 讗讛讚讚讬 诇驻讬 讛诪讘讜讗专 砖诐 (讻"讜 讘') 注"砖 讜讻讗谉 谞专讗讛 诇讛讙讬讛 讻讚转谞讬讗 讜爪专讬讱 诇注讬讬谉 诪讚讜注 诇讗 讛讘讬讗 讛砖"住 诪讛诪砖谞讛] :



砖诐 讛讗 讘讚讞诪专讗 讻讜'. 讛讗' 拽讗讬 注诇 讛讘专讬讬转讗 讛讘'. 讜讛砖谞讬 拽讗讬 注诇 讛讘专讬讬转讗 讛讛讜讘讗讛 讘专讗砖讜谞讛. 讜讻谉 讛讙'. 砖"诪 讚讗讬谉 讛砖"住 诪拽驻讬讚 讘讝讛 讜讻谉 诇拽诪谉 (谞"讙) 讛讗 讚讗讬讻讗 讗讚诐 讞砖讜讘 讻讜'. 讜诇讻讗讜专讛 诪讝讛 住转讬专讛 诇讛转讜住' 讙讬讟讬谉 (住讚"讝) 讜诪谞讞讜转 (住"讚 驻"讚) 讚讚讬讬拽讬 讘讻讛"讙 注"砖. 讜讬"诇 讚讻讗谉 专讜爪讛 讛砖"住 诇讛拽讚讬诐 讘讻讜诇讛讜 转讬专讜爪讬 讚讞诪专讗 讘专讬砖讗. 讜讻谉 诇拽诪谉 讚讗讬讻讗 讘专讬砖讗 [讜讻爪"诇 讘讘"诪 (讻"讛) 讘转讬专讜爪讬 讚讜专诪讬谞讛讜 讘讬谉 诇驻讬专砖"讬 讜讘讬谉 诇驻讬' 讛转讜住' 砖诐] 讗讘诇 拽砖讛 诪讚讘专讬 注爪诪诐 讘砖讘转 (住"讚 讬"讘) 注"砖:



专砖"讬 讚"讛 讗住驻专讙讜住. 注讬讬谉 驻住讞讬诐 拽讬"讘 讘专砖讘"诐 讚"讛 讗住驻专讙讜住:



[专砖"讬 讚"讛 讞讬. 讗讘诇 诇讘专讱 注诇讬讜 讞讬 讛讗 讗诪专谉 讘诪转谞讬' 讻讜'. 讗讬谞讜 诪讚讜讬拽 讚讛"诇 诇讗转讜讬讬 讛讗 讚专讬讘"讞 讚诪讜讚讬诐 讞讻诪讬诐 诇专"讗 讘讻讜住 砖诇 讘专讻讛 讜注"砖 讘转讜住'] :





讛讙讛讜转 讬注讘"抓

专砖"讬 讚"讛 讬讞讝讜专. 讜讬注砖讛 讘专讻讛 诇讘讟诇讛. 谞"讘 诇驻"讚 诪讛专砖"讗 讬砖 诇诪讞讜拽 讙' 转讬讘讜转 讛诇诇讜. 讜讗讬谞讜 诪讜讻专讞 讻诇诇. 讙诐 诇讗 谞讛讬专讗 诇讙诪专讬 诪状砖 讚专状讞 驻砖讟讛 讚爪专讬谉 诇讘专讱 讗诐 诇讗 讙诪专 诇讗讻讜诇. 讚讛讗 讜讚讗讬 诇讗 诪住转讘专 讚讛讜讛 诪讘注讬讗 诇讛讜 讘讻讛状讙 讚注讚讬讬谉 诇讗 讛住讬讞 讚注转讜 诪诇讗讻讜诇. 讚驻砖讬讟讗 讚注讚讬讬谉 诪讘专讱 注诇 诪讛 砖讬讗讻诇. 讜诇讗 砖讬讬讱 诇诪讬讘注讬 讻诇诇 讻讬讜谉 讚住讘专讗 讛讜讗 砖讗住讜专 诇讬讛谞讜转 讘诇讗 讘专讻讛. 诪状砖 讘讗诪爪注 诪转讞诇讛. 讗诇讗 讛讗诪转 讛讜讗 砖讛讘注讬讗 讛讬讗 讘诪讬 砖讛住讬讞 诇讘讜 诪诇讗讻讜诇 讜驻砖讟 诇讛讜 讚讗住讜专 诇讘专讱 诪砖讜诐 讚讗讬谞讜 诪转拽谉 讘讝讛 讻诇讜诐 讗诇讗 诪拽诇拽诇 讚讛讜"诇 讘专讻讛 诇讘讟诇讛 讜诪讜住讬祝 注诇 住专讞讜谉 专讗砖讜谉 砖讘讬讚讜. 讜诪讬讛讜 砖诪注转 诪讬谞讛 讛讬讻讗 讚讗讬 讘注讬 诪爪讬 诇诪讬讻诇 讗讻转讬 讗讬转 诇讬讛 诇讘专讜讻讬 讜诪讬讻诇 讚讻讛"讙 诇讗讜 讞讜讝专 讜讗讜讻诇 砖讜诐 讛讜讗. 讜注诇讛 拽讗讬 专讘讬谞讗 讜讚讜拽:





讘谉 讬讛讜讬讚注

注植砖讉指专指讛 讚旨职讘指专执讬诐 谞侄讗侄诪职专讜旨 讘旨职讻讜止住 砖讈侄诇 讘旨职专指讻指讛. 谞专讗讛 诇讬 讘住"讚 讙诐 讙讜祝 讛讗讚诐 谞拽专讗 讻讜止住, 讜讻诪讜 砖讗诪专讜 讘住谞讛讚专讬谉 讗诪专 专讘讗 讻讜诇讛讜 讙讜驻谞讬 讚专讜驻转拽讬 谞讬谞讛讜, 讜驻讬专砖 专砖"讬 讚专讜驻转拽讬 讻讬住 讗专讜讱 砖诪砖讬诪讬谉 讘讜 讛诪注讜转, 注讬讬谉 砖诐.
讜讘讙讜祝 讛讗讚诐 砖讬讬讻讬 讛谞讬 注砖专讛 讚讘专讬诐 砖谞讗诪专讜 讘旨职讻讜止住, 讛植讚指讞指讛 诪讘驻谞讬诐 讜旨砖讈职讟执讬驻指讛 诪讘讞讜抓, 转讞诇转 讛讻诇 住讜专 诪专注 诪谉 讛谞住转专讜转 讜诪谉 讛谞讙诇讜转, 讜讻诪讜 砖讗诪专 讛讻转讜讘 (讬砖注讬讛讜 讗, 讟讝) 专址讞植爪讜旨 讛执讝址旨讻旨讜旨 讛指住执讬专讜旨 专止注址 诪址注址诇职诇值讬讻侄诐, 讜讻讬讜谉 砖谞讟讛专 诪讟讜诪讗转 讛注讜谞讜转 讗讝 谞拽专讗 讘转讜讗专 讞址讬, 讻讬 讛专砖注 讘讞讬讬讜 拽专讜讬 诪转 讜讛爪讚讬拽 讞讬, 注诇 讚专讱 诪讛 砖讗诪专 讛讻转讜讘 (砖诪讜讗诇 讘' 讻讙, 讻) 讜旨讘职谞指讬指讛讜旨 讘侄谉 讬职讛讜止讬指讚指注 讘侄旨谉 讗执讬砖讈 讞址讬, 讜讗讞专 讻讱 诪指诇值讗 讘讞诇拽 讜注砖讛 讟讜讘, 讻讬 诪爪讜转 砖讬注砖讛 讘注讜讚讜 专砖注 转砖诇讜讟 讘讛诐 讛住讟专讗 讗讞专讗 讜转砖讘讛 讗讜转诐, 讜讗讞专 讻讱 注执讟旨讜旨专 讝讛 注住拽 讛转讜专讛 砖诪转注讟专 讘讜 讗诐 讛讜讗 爪讚讬拽, 讜讻诪讜 砖讗诪专讜 讘讙诪专讗 注诇 驻住讜拽 (砖诪讜转 讻讛, 讻讛) 讝值专 讝指讛指讘, 讝讻讛 谞注砖讬转 诇讜 讝值专, 诇讗 讝讻讛 讝指专指讛 诪诪谞讜, 讜讗讝 注转讛 讬讝讻讛 诇职注执讟旨讜旨祝, 讛讜讗 讞诇讜拽讗 讚专讘谞谉, 讙诐 谞讜止讟职诇讜止 讘旨执砖讈职转旨值讬 讬指讚指讬讜, 砖讬讛讬讛 谞砖诪专 讜谞砖驻注 诪谉 讬诪讬谉 砖讛讜讗 讛讞住讚 讜诪谉 讛砖诪讗诇 砖讛讜讗 诪讚转 讛讙讘讜专讛, 讜讻诪讜 砖讗诪专讜 (转讛诇讬诐 拽诪讛, 讟讝) 驻旨讜止转值讞址 讗侄转 讬指讚侄讱指, 讬诪讬谉 讜砖诪讗诇 砖讛诐 讞住讚 讜讙讘讜专讛, 讜旨诪址砖职讉讘执旨讬注址 诇职讻指诇 讞址讬 讛讜讗 讛爪讚讬拽 讛谞拽专讗 讞讬 讬砖讘讬注 诇讜 诇职专指爪讜止谉, 讜职谞讜止转职谞讜止 讘旨职讬指诪执讬谉 砖讬讛讬讛 诪讬讚 拽砖讜专 讜讚讘讜拽 讘讞住讚, 讜讻诪讜 砖讗诪专讜 专讘讜转讬谞讜 讝"诇 讛拽讘"讛 诪讜砖讱 注诇讬讜 讞讜讟 砖诇 讞住讚 讘讬讜诐, 讜讻诪讜 讚讜讚 讛诪诇讱 注"讛 讗诪专 (转讛诇讬诐 拽诇讞, 讝) 讜职转讜止砖执讈讬注值谞执讬 讬职诪执讬谞侄讱指, 讙诐 诪址讙职讘旨执讬讛讜止 诪执谉 讛址拽旨址专职拽址注 讟侄驻址讞 砖讛讜讗 讗专讘注 讙讜讚诇讬诐, 专诪讝 诇讗专讘注 注讜诇诪讜转 讗爪讬诇讜转, 讘专讬讗讛, 讬爪讬专讛, 注砖讬讛 砖诪注诇讛讜 讘讗爪讬诇讬转, 讜职谞讜止转值谉 注值讬谞指讬讜 讘旨讜止, 砖讛拽讘"讛 讬住转讻诇 讘讜 讘注讬谞讗 讟讘讗 注讬谞讗 驻拽讬讞讗, 讻诪讜 砖谞讗诪专 (转讛诇讬诐 诇讙, 讬讞) 讛执谞值旨讛 注值讬谉 讛殖' 讗侄诇 讬职专值讗指讬讜, 讙诐 注讜讚 诪职砖讈址讙旨职专讜止 讘旨职诪址转旨指谞指讛 诇职讗址谞职砖讈值讬 讘旨值讬转讜止 砖讛拽讘"讛 砖讜诇讞 谞讬爪讜爪讜转 诪谉 谞砖诪转讜 讗讞专 砖讬诇讱 诇讙谉 注讚谉, 讜讘住讜讚 讛注讬讘讜专 讗爪诇 讛爪讚讬拽讬诐 讗砖专 讛诐 讘讞讬讬诐 讘注讜诇诐 讛讝讛, 讜讛诐 讗谞砖讬 讘讬转讜 砖诇 讛拽讘"讛 砖讛诐 诪讬讜砖讘讬 讘讬转 讛诪讚专砖 砖注讜住拽讬诐 讘转讜专讛, 讜讘讝讛 讬讛讬讛 诇讜 讛专讜讜讞讛 讙讚讜诇讛 诇爪讚讬拽 砖讬拽讞 讞诇拽 砖讻专 诪讗讜转诐 转讜专讛 讜诪爪讜转 砖注讜砖讬谉 讘注讝专转讜 (讗讜 讗谞砖讬 讘讬转讜 讛诐 讗谞砖讬诐 砖讛诐 诪砖讜专砖讜), 讜讛谞讛 专' 讬讜讞谞谉 诇专讜讘 注谞讜讛 砖诇讜 讗诪专 讗谞讜 讗讬谉 诇谞讜 讗诇讗 讗专讘注讛 讘诇讘讚 砖讛诐 讛讚讞讛 砖讟讬驻讛 讞讬 诪诇讗, 讜砖讗专 诪注诇讜转 讛谞讝讻专 诇讗 谞讜讻诇 诇讛砖讬讙诐.



讻旨指诇 讛址诪职讘指专值讱职 注址诇 讻旨讜止住 诪指诇值讗, 谞讜止转职谞执讬谉 诇讜止 谞址讞植诇指讛 讘旨职诇止讗 诪职爪指专执讬诐. 谞专讗讛 诇讬 讘住"讚 讗讜转讬讜转 讻旨讜止住 讘诪讬诇讜讗诐 讻讝讛 讻"祝 讜"讜 住诪"讱 注讜诇讬诐 诪住驻专 专诇"讘 [232], 讻诪谞讬谉 注"讘 住"讙 诪"讛 讘"谉 [232], 砖讛诐 讻谞讙讚 讗爪讬诇讜转, 讘专讬讗讛, 讬爪讬专讛, 注砖讬讛 讜注讜诇讬诐 诪住驻专 讛讘专讻"讛 [232], 讜讛诐 谞讞诇讛 讘诇讬 诪爪专讬诐, 讜讻讬讜谉 砖讘讬专讱 注诇 讻旨讜止住 诪指诇值讗 讬讝讻讛 诇讘专讻讛 砖诇讬诪讛 讛专诪讜讝讛 讘讗讜转讬讜转 讻旨讜止住 讘诪讬诇讜讗诐, 讜诇讝讛 讗诪专 讜旨诪指诇值讗 讘旨执专职讻旨址转 讛' 讚讬讬拽讗, 诇专诪讜讝 注诇 讗专讘注讛 诪讬诇讜讗讬诐 砖诇 砖诐 讛讜讬"讛 砖讛诐 注住诪"讘, 讜诇专' 讬讜讞谞谉 讚讗诪专 谞讜止讞值诇 注讜止诇指诐 讛址讝旨侄讛 讜职讛指注讜止诇指诐 讛址讘旨指讗 讙诐 讻谉 谞讬讞讗, 讻讬 注讜止诇指诐 讛址讘旨指讗 讜职注讜止诇指诐 讛址讝旨侄讛 谞专诪讝讬诐 讘讗讜转讬讜转 砖诐 讛讜讬"讛, 讚讛讬讬谞讜 讬"讛 住讜讚 注讜止诇指诐 讛址讘旨指讗 讜"讛 住讜讚 注讜止诇指诐 讛址讝旨侄讛, 讜谞专讗讛 诇讬 讘住"讚 讚拽专讬 诇讗专讘注 诪讬诇讜讗讬诐 注住诪"讘 谞讞诇讛 讘诇讬 诪爪专讬诐, 讻讬 讘讛诐 谞专诪讝 诪住驻专 转砖注讛 砖讛讜讗 讛诪住驻专 砖诇讗 讬诪讜讟, 讜讻谞讝讻专 讘诪拽讜讘诇讬诐, 讗讜 谞专讗讛 诇讬 讘住"讚 谞址讞植诇指讛 讘旨职诇执讬 诪职爪指专执讬诐 讛讬讗 转讜专讛 砖讘注诇 驻讛 讚讻转讬讘 讘讛 (讗讬讜讘 讬讗, 讟) 讗植专只讻指旨讛 诪值讗侄专侄抓 诪执讚指旨讛旨 讜旨专职讞指讘指讛 诪执谞执旨讬 讬指诐, 讜讛讬讗 谞诪砖诇讛 诇讬讬谉 讻诪讜 砖讗诪专讜 专讘讜转讬谞讜 讝"诇 注诇 驻住讜拽 (诪砖诇讬 讟' 讛') 讜旨砖职讈转讜旨 讘职旨讬址讬执谉 诪指住指讻职转执旨讬 注诇 转讜专讛 砖讘注诇 驻讛, 诇讻讱 讛诪讘专讱 注诇 讻讜止住 诪指诇值讗 讬讬谉 讝讜讻讛 诇讛砖讙转 转讜专讛 砖讘注诇 驻讛 砖讛讬讗 谞址讞植诇指讛 讘旨职诇执讬 诪职爪指专执讬诐. 讗讬 谞诪讬 讝讜讻讛 诇讗讜转 爪讚讬"拽 讚诪谞爪驻"讱 砖讗讬谉 讗讞专讬讜 讗讜转 讗讞专, 讜诇讻谉 谞拽专讗 谞址讞植诇指讛 讘旨职诇执讬 诪职爪指专执讬诐, 讜讝讜讻讛 诇讜 注诇 讬讚讬 讻讜住 诪诇讗 讬讬谉 讻讬 讘讜 专诪讜讝 讬讬谉, 讻讬 讝讛 讛讗讜转 讬砖 诇讜 砖谞讬 讬讜讚讬谉 讘专讗砖讜, 讜讙讜驻讜 砖诇 讛讗讜转 讛讜讗 爪讜专转 谞讜谉 驻砖讜讟讛 砖诇 讬讬谉.



讝讜止讻侄讛 讜职谞讜止讞值诇 砖讈职谞值讬 注讜止诇指诪执讬诐. 讛讗 讚讗诪专 讝讜止讻侄讛 讜职谞讜止讞值诇 谞专讗讛 诇讬 讘住"讚 注诇 讚专讱 讝指讻指讛 谞讜讟诇 讞诇拽讜 讜讞诇拽 讞讘讬专讜 讘讙谉 注讚谉, 讜讝讛 砖讗诪专讜 讝讜止讻侄讛 讘砖诇 讗讞专讬诐 讜职谞讜止讞值诇 诪砖诇 注爪诪讜, 讜诪驻讬拽 诇职砖讈职谞值讬 注讜止诇指诪执讬诐 诪谉 讬诐 讜讚专讜诐, 讻讬 注讜止诇指诐 讛址讝旨侄讛 谞讘专讗 讘讗讜转 讛"讗 专讗砖讜谞讛 砖讛讬讗 讘讬谞讛, 砖讬砖 讘讛 讞诪砖讬诐 砖注专讬诐 讻诪谞讬谉 讬诐 [50], 讜诇讻讱 谞拽专讗转 诪讬, 讜职注讜止诇指诐 讛址讘旨指讗 谞讘专讗 讘讗讜转 讬讜"讚 砖讛讬讗 住讜讚 讞讻诪讛, 讜讚专讜诐 讻讬谞讜讬 诇讞讻诪讛, 讜诇讝讛 讗诪专讜 专讘讜转讬谞讜 讝"诇 讛专讜爪讛 诇讛讞讻讬诐 讬讚专讬诐.



讗指诪址专 专址讘旨执讬 讬职讛讜止砖讈只注址 讘旨侄谉 诇值讜执讬: 砖讈职诇止砖讈指讛 讚旨职讘指专执讬诐 住指讞 诇执讬 诪址诇职讗址讱职 讛址诪旨指讜侄转 讜职讻讜旨壮 讜职讗址诇 转旨址注植诪止讚 诇执驻职谞值讬 讛址谞旨指砖讈执讬诐 讘旨职砖讈指注指讛 砖讈侄讞讜止讝职专讜止转 诪执谉 讛址诪旨值转. 讛讗 讚诇讗 讗诪专 诇讜 讛讗 讚旨职讗址住职驻旨指专指讙讜旨住, 谞专讗讛 诇讬 讘住"讚 讻讬 讛讜讗 讛讬讛 讬讜讚注 讚旨职专址讘旨执讬 讬职讛讜止砖讈只注址 讘旨侄谉 诇值讜执讬 诇讗 讛讬讛 砖讜转讛 讻旨讜止住 讗址住职驻旨指专指讙讜旨住 砖诇讗 讛讬讛 谞讜讛讙 讘讜, 讜讛讜讗 诇讗 专爪讛 诇诇诪讚讜 讚讘专 讟讜讘 讘砖讘讬诇 转讜注诇转 讗讞专讬诐, 讗诇讗 专拽 诪讛 砖讛讜讗 转讜注诇转 诇注爪诪讜 讘砖讘讬诇 砖讛讬讛 讗讜讛讘讜 讻谞讜讚注. 讜诪讛 砖讗诪专 诇讜 讜职讗址诇 转旨址注植诪止讚 诇执驻职谞值讬 讛址谞旨指砖讈执讬诐 讘旨职砖讈指注指讛 砖讈侄讞讜止讝职专讜止转 诪执谉 讛址诪旨值转, 谞专讗讛 讚讜拽讗 讗讜转诐 砖讬讜爪讗讬诐 诇诇讜转 讗转 讛诪转 讜诪住驻讚讬诐 诇讜 砖诐 讜讞讜讝专讜转, 讗讘诇 讗讜转诐 砖讬讜爪讗讬诐 讗讞专 砖谞拽讘专 讜诪住驻专讬诐 砖诐 讜讞讜讝专讬诐 诇讗 讬诇讱 诇驻谞讬讛诐, 讜诇讻谉 谞讜讛讙讬谉 注转讛 砖讗讬谉 讛谞砖讬诐 讛讜诇讻讬诐 讘讛诇讜讜讬讜转 讛诪转, 讜诪讛 砖讛讜诇讱 诇驻谞讬 讛谞砖讬诐 讜诇讗 诇驻谞讬 讛讗谞砖讬诐, 诪驻谞讬 砖讛谞砖讬诐 讛诐 讚讬谉 讜讛讜讗 讚讘拽 注诐 讘注诇讬 讛讚讬谉, 讜讻诪讜 砖讻转讜讘 讘住驻专讬 专讘讬谞讜 讛讗专"讬 讝"诇 讛讟注诐 砖讛谞讞砖 讚讘专 注诐 讞讜讛 注诇 注抓 讛讚注转 讜诇讗 注诐 讗讚诐. 讜注讜讚 讛讜诇讱 讜旨诪职专址拽旨值讚 诇执驻职谞值讬讛侄诐, 诪驻谞讬 讻讬 讛谞拽讘讛 讛讬讗 讛讘讬讗讛 讛诪讬转讛 诇注讜诇诐, 讜谞诪爪讗 讛讬讗 讛讬转讛 住讬讘讛 砖转讛讬讛 诪诇讗讻讛 讝讜 讘讬讚讜, 讜诪讛 砖谞讗诪专 讗执讬 讗执讬讻旨指讗 谞址讛植专指讗, 诇执讬注址讘旨职专指讛旨, 谞拽讬讟 转讬拽讜谉 讝讛 讘专讗砖讜谞讛, 诪驻谞讬 砖讘讝讛 转讜注诇转 讬讜转专 诪讗诐 讬诇讱 讘讚专讱 讗讞专, 讻讬 讘讝讛 谞诪爪讗 砖讛诪讬诐 砖讛诐 '讞住讚' 诪驻住讬拽讬谉 讘讬谞讜 诇讘讬谉 诪诇讗讱 讛诪讜转, 讜职讚旨址专职讻旨指讗 讗址讞植专执讬谞指讗 诪讜注讬诇 讟驻讬 诪讗诐 讬注诪讜讚 讗讞讜专讬 讛讙讚专 砖讛讜讗 注讜讚谞讜 拽专讜讘 诇砖诐. 讜诪讛 砖谞讗诪专 讜职诇值讬诪指讗 讜址讬止旨讗诪侄专 讛殖' 讗侄诇 讛址砖指旨讉讟指谉 讬执讙职注址专 讛殖' 讘职旨讱指 讛址砖指旨讉讟指谉 讜职讬执讙职注址专 讛殖' 讘职旨讱指 讛址讘止旨讞值专 讘执旨讬专讜旨砖指讈诇指鈥嵵醋� 讛植诇讜止讗 讝侄讛 讗讜旨讚 诪只爪指旨诇 诪值讗值砖讈, 讛谞讛 讘驻住讜拽 讝讛 讬"讞 转讬讘讜转 砖讛讜讗 讞讬, 讜讘讝讛 讙讜讘专 注诇 讛诪诇讗讱 讛诪诪讜谞讛 注诇 诪转, 讙诐 讘驻住讜拽 讝讛 讬砖 讘' 讙注专讜转, 讗' 讻谞讙讚 讬讚讜, 讜讗' 讻谞讙讚 讞专讘讜.





讘谞讬讛讜

讗址住职驻旨指专指讙讜旨住, 讬指驻侄讛 诇址诇旨值讘 讜职讟讜止讘 诇指注值讬谞址讬执诐 讜职讻指诇 砖讈侄讻旨值谉 诇执讘职谞值讬 诪值注址讬执诐 讜职讛指专指讙执讬诇 讘旨讜止, 讬指驻侄讛 诇职讻指诇 讙旨讜旨驻讜止. 驻讬专砖 讛注专讜讱 讝"诇: 讗址住职驻旨指专指讙讜旨住 讘诇砖讜谉 讬讜谉 砖诇 讘讜拽专 讜讛讜讗 注砖讜讬 诪诪讬谞讬 讻专讜讘 砖砖讜专讬谉 讗讜转诐 讘讬讬谉, 注"砖.
讜谞专讗讛 诇讬 讘住"讚, 讘讗讜 诇专诪讜讝 讘讚讘专讬诐 讗诇讜 注诇 讛转讜专讛 砖谞拽专讗转 讬讬谉 讚讻转讬讘: 讜旨砖职讈转讜旨 讘职旨讬址讬执谉 诪指住指讻职转执旨讬 (诪砖诇讬 讟, 讜). 讜拽专讗讜 '讗讬住驻专讙讜讟住' 讞诇拽 砖诐 讝讛 诇砖诇讛 讞诇讜拽转 '讗讬 住驻专 讙讜住' 讻诇讜诪专 住驻专 诪专讜诪诐, 讻讬 讙讜住 诇砖讜谉 专讜诪诪讜. 讜注住拽 讛转讜专讛 砖拽讜讘注 讛讗讚诐 诇讜 注转 讘讘讜拽专 拽讜讚诐 砖讬爪讗 诇砖讜拽, 讚注讚讬讬谉 讗讬谉 诇讘讜 讟专讜专 讘讟专讚讜转 砖诇 诪砖讗 讜诪转谉, 讛讜讗 讬指驻侄讛 诇址诇旨值讘 诇讛讘讬谉 讛讬讟讘 讘讚讘专讬 转讜专讛, 讜职讬指驻侄讛 诇指注值讬谞址讬执诐 讛诐 注讬谉 讛砖讻诇 砖讬砖讻讬诇 诇讻讜讬谉 注诇 讛讗诪转 诇讗诪讬转讜, 讜职讻指诇 砖讈侄讻旨值谉 诇执讘职谞值讬 诪值注址讬执诐, 讻诇讜诪专: 讛讗讚诐 讬讜爪讗 诇砖讜拽 讜诇诪诇讗讻转讜 讘砖讘讬诇 诇诪诇讗转 讘谞讬 诪注讬诐 砖诇讜, 讻讬 讛讗讻讬诇讛 转转讬讬讞住 诇讘谞讬 诪注讬诐, 讜讗诐 讬拽讚砖 注爪诪讜 讘诇讬诪讜讚 讛转讜专讛 拽讜讚诐, 讗讝 讬讛讬讛 诪讜爪诇讞 讘讝讻讜转 讛转讜专讛 诇诪爪讜讗 驻专谞住转讜 砖讛讬讗 爪讜专讱 讘谞讬 诪注讬诐 砖诇讜, 讜砖诇 讘谞讬 讘讬转讜, 讜讻诪讛 砖讻转讜讘 (讗讘讜转 讙, 讬讝) 讗执诐 讗值讬谉 拽侄诪址讞 讗值讬谉 转旨讜止专指讛, 砖诇讞诐 讛转讜专讛 诪诪爪讬讗 诇讞诐 讛讙讜驻谞讬讬, 讜诇讝讛 讗讜诪专: 讜职讛指专指讙执讬诇 讘旨讜止, 讬指驻侄讛 诇职讻指诇 讙旨讜旨驻讜止 讻诇讜诪专: 讛专讙讬诇 讘注住拽 讛转讜专讛 讘拽讘讬注讜转 讘讘讜拽专 拽讜讚诐 砖讬爪讗, 诪诇讘讚 讛转讜注诇转 砖讬讛讬讛 诇讜 讘注讘讜专 驻专谞住转讜 讻讗诪讜专, 讛讜讗 诪讜注讬诇 诇讻诇 讛谞讗讜转 讛讙讜祝 砖讛诐 诪诇讘讜砖 讜谞讻住讬诐, 讻讬 讗祝 注诇 驻讬 砖讬注拽讘 讜注砖讜 讞诇拽讜 讛注讜诇诪讜转, 讬砖 诇讬砖专讗诇 讝讻讜转 讘讟讜讘 注讜诇诐 讛讝讛 讻讜诇讜 诪讞诪转 注住拽 诪讚讬谉 '诪爪讬诇 诪讝讜讟讜 砖诇 讬诐' 讜讛专讙讬诇 讘讜 砖注讜砖讛 拽讘注 诇诇诪讜讚 讛转讜专讛, 讛讜讗 讝讜讻讛 讘讻诇 讛讟讜讘 砖讻讜诇诇 讻诇 讛谞讗讜转 讛讙讜祝, 讻讬 讗祝 注诇 驻讬 砖讛讜讗 注讜住拽 砖注讛 讗讞转 讻讬讜谉 砖注讜砖讛 讝讛 讘拽讘注, 讞砖讬讘 注讜住拽 讻诇 讛讬讜诐 讻讜诇讜, 讻讬 讻诇 讛拽讘讜注 讻诪讞爪讛 注诇 诪讞爪讛 讚诪讬 (讻转讜讘讜转 讟讜.).


讻旨指诇 讛址诪职讘指专值讱职 注址诇 讻旨讜止住 诪指诇值讗, 谞讜止转职谞执讬谉 诇讜止 谞址讞植诇指讛 讘旨职诇执讬 诪职爪指专执讬诐, 砖讈侄谞旨侄讗直诪址专 "讜旨诪指诇值讗 讘旨执专职讻旨址转 讛殖', 讬指诐 讜职讚指专讜止诐 讬职专指砖讈指讛". 讬砖 诇讛拽砖讜转 诪谞讗 诇讬讛 讘旨职诇执讬 诪职爪指专执讬诐? 讜谞"诇 讘住"讚, 讬指诐 讛讬讬谞讜 诪诪注专讘, 讜讛讙讘讜诇 砖诇 诪注专讘 讛讜讗 诪讝专讞, 讜讻谉 讛讚专讜诐 讙讘讜诇 砖诇讜 爪驻讜谉, 讜讛讻转讜讘 讗诪专: 讬指诐 讜职讚指专讜止诐, 讚讛讬讬谞讜 诪注专讘 讜讚专讜诐, 讜诇讗 讝讻专 讛讙讘讜诇 砖诇讛诐 砖讛诐 诪讝专讞 讜爪驻讜谉, 谞诪爪讗 讝讜 谞址讞植诇指讛 讘旨职诇执讬 诪职爪指专执讬诐.


讗值讬谉 驻旨职专执讬 讘旨执讟职谞指讛旨 砖讈侄诇 讗执砖旨讈指讛 诪执转职讘旨指专值讱职, 讗侄诇旨指讗 诪执驻旨职专执讬 讘旨执讟职谞讜止 砖讈侄诇 讗执讬砖讈. 谞专讗讛 诇讬, 诇讻谉 讛转砖诪讬砖 砖讛讜讗 讝专注 砖诇 讛讗讬砖 讬驻讛 诇讜诇讚 讘讞讚砖讬 讛注讬讘讜专 讘讗诪爪注讬诐 讜讘讗讞专讜谞讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇 转讟讜诇 讞诇讜拽讱. 诪讙"讗 住讬' 讚 住拽"讗:





驻谞讬 讬讛讜砖注

讘驻专砖"讬 讬讞讝讜专 讜讬讗讻诇 砖讜诐 讜讻讜' 讜讬注砖讛 讘专讻讛 诇讘讟诇讛 注讻"诇. 讜讻转讘 诪讛专砖"讗 讝"诇 砖讟注讜转 谞驻诇 讘驻专砖"讬 讘讝讛 砖讗讬谉 讛诪砖诇 讚讜诪讛 诇谞诪砖诇 讜讙诐 讗讬谞讜 注讜诇讛 诇驻讬 讛住讜讙讬讗 讘诪住拽谞讗 讚专讘讬谞讗 讗诇讗 讚讘讗诪转 讗驻讬' 讘诇讗 驻专砖"讬 诪砖诇 讝讛 讚专讘 讞住讚讗 转诪讜讛 诇驻讬 诪讛 砖驻讬' 诪讛专砖"讗 讚讛讗 讚拽讗诪专 砖讬讞讝讜专 讜讬讗讻诇 砖讜诐 讛讬讬谞讜 讘诪讛 砖讬讞讝讜专 讜讬讗讻诇 讘诇讗 讘专讻讛 讗诐 讻谉 诪砖诪注 讚讗驻讬诇讜 讘讻讛"讙 砖专讜爪讛 诇讗讻讜诇 注讜讚 谞诪讬 讛讜讬 诪住驻拽讗 诇讛讜 诪注讬拽专讗 讜讝讛 讗讬谞讜 注讜诇讛 注诇 讚注转 讻诇诇 砖讬讟注讜 讛转诇诪讬讚讬诐 讘讚讘专 驻砖讜讟 讻讝讛 讚诪讛"转 讬讞讝讜专 讜讬讗讻诇 讗讻讬诇讛 讗讞专转 讘诇讗 讘专讻转 讛谞讛谞讬谉 转讞讬诇讛 讜住讜祝 讚讗讟讜 讘专讻转 讛谞讛谞讬谉 转诇讬讗 讘转讞讬诇转 讛住注讜讚讛 讗诇讗 讚注"讻 讚注讬拽专 讛讗讬讘注讬讗 讛讬讬谞讜 砖讗讬谞讜 转讗讘 诇讗讻讜诇 讻诇诇 讗诇讗 讚讗驻砖专 讚讘讻讜诇讛讜 诪住驻拽讗 诇讛讜 讗诐 爪专讬讱 讚讜拽讗 砖讬讞讝讜专 讜讬讗讻诇 讗驻讬诇讜 砖诇讗 诇转讗讘讜谉 讻讚讬 砖诇讗 讬讘专讱 讘专讻讛 诇讘讟诇讛 讗讜 讗驻砖专 讚讗驻"讛 讛讜讬 讘专讻讛 诇讘讟诇讛 讻讬讜谉 砖讗讬谞讜 转讗讘 诇讗讻讜诇 讜诪住驻拽讗 诇讛讜 谞诪讬 讗诐 讗驻砖专 诇讘专讱 讘转讜讱 讛住注讜讚讛 讗注"驻 砖讗讬谉 讚注转讜 诇讗讻讜诇 诇讞诐 讗讜 诇砖转讜转 讬讬谉 讬讜转专 砖讻谉 讛讜讗 讘讗诪转 诪住拽谞转 讻诇 讛驻讜住拽讬诐 砖讗驻讬诇讜 讘诇讗 讗讻讬诇讛 讬讻讜诇 诇讘专讱 讜讘讝讛 谞转讬讬砖讘 诇砖讜谉 讛住讜讙讬讗 讜讗驻砖专 讙"讻 砖诪"砖 专砖"讬 讜讬注砖讛 讘专讻讛 诇讘讟诇讛 讗讬谉 讻讗谉 诪拽讜诪讜 讗诇讗 讘讚讬讘讜专 砖讗讞专讬讜 讘讚"讛 诪讬 砖讗讻诇 讜砖转讛 砖讬讬讱 讝讛 讛诇砖讜谉 讚诪讛"讟 诪住驻拽讗 诇讛讜 讗讬 讛讜讬 讘专讻讛 诇讘讟诇讛 讜讗讬讝讛 讞住专讜谉 讗讜 讙诪讙讜诐 谞驻诇 讘讛注转拽转 诇砖讜谉 专砖"讬 讻讬讜谉 讚讘诇讗"讛 诇砖讜谉 诪住讜专住 讛讜讗 砖诇讗 讻住讚专 诇砖讜谉 讛讙诪专讗 讜讚讜"拽:


讗诇讜 讚讘专讬诐 驻专拽 砖诪讬谞讬


讘诪砖谞讛 讗诇讜 讚讘专讬诐 砖讘讬谉 讘"砖 讜讘讬谉 讘"讛 讘住注讜讚讛 讘"砖 讗讜诪专讬诐 诪讘专讱 注诇 讛讬讜诐 讜讻讜'  讜诪住讬拽谞讗 讘讙诪专讗 讚注讬拽专 讟注诪讗 讚讘"讛 诪砖讜诐 讚转讚讬专 讜砖讗讬谞讜 转讚讬专 转讚讬专 拽讜讚诐 讜讗注"讙 讚拽讬讚讜砖 讛讬讜诐 诪讚讗讜专讬讬转讗 讻讚讗讬转讗 诇注讬诇 讘驻' 诪讬 砖诪转讜 讜讘驻专拽 注"驻 讜讻转讘讜 讛转讜住' 砖诐 讜讘专讬砖 谞讝讬专 讚讗驻"讛 诪讛 砖诪拽讚砖讬谉 注诇 讛讬讬谉 讛讜讗 诪讚专讘谞谉 讜讘讻诇 讚讜讻转讗 诪砖诪注 讘驻砖讬讟讜转 讚诇注讜诇诐 讬砖 诇讛拽讚讬诐 讚讗讜专讬讬转讗 诇讚专讘谞谉 讜讗讬谉 诪砖讙讬讞讬谉 讘诪讬讚讬 讚转讚讬专 讜注讜讚 讚讗祝 诇驻讬 诪讛 砖谞住转驻拽讜 讛转讜住' 讘驻' 注"驻 讚讗驻砖专 讚拽讬讚讜砖 注诇 讛讬讬谉 谞诪讬 诪讚讗讜专讬讬转讗 讗驻"讛 诇讻"注 讘专讻转 讛讬讬谉 砖诇驻谞讬讜 讛讜讬 诪讚专讘谞谉 讗诇讗 讚谞专讗讛 讚讛讗 讚拽讬讚讜砖 讛讬讜诐 讚讗讜专讬讬转讗 诇讗讜 讘住讚专 拽讬讚讜砖 注诇 讛砖诇讞谉 讚讜拽讗 讬讜爪讗 讬"讞 讗诇讗 讚讗驻讬诇讜 讘拽讬讚讜砖 讘转讜讱 讛转驻讬诇讛 谞诪讬 讬讜爪讗 讗诇讗 讚诪讚专讘谞谉 转讬拽谞讜 砖讬讞讝讜专 讜讬拽讚砖 注诇 讛讻讜住 诇砖讬讟转 讛住讜讘专讬诐 讚注诇 讛讬讬谉 诇讗讜 讚讗讜专讬讬转讗. 诪讬讛讜 诇诪讗讬 砖专讜爪讬谉 讛转讜住驻讜转 诇讜诪专 讚拽讬讚讜砖 注诇 讛讬讬谉 谞诪讬 讚讗讜专讬讬转讗 讜讻转讘讜 砖诐 讚诪"诪 诪讚讗讜专讬讬转讗 讗讬谉 爪专讬讱 砖讬讟注讜诐 爪专讬讱 诇讜诪专 讚诪砖诪注 诇讛讜 讚讗驻"讛 诪讘专讱 讘驻讛"讙 讗祝 注"讙 讚诇讗讜 讘专讻转 讛谞讛谞讛 讛讜讗 讻讚讗砖讻讞谉 谞诪讬 讘讻讜住 砖诇 讗讬专讜住讬谉 讜讘讻讜住 砖诇 诪讬诇讛 讜注诪"砖 讘拽"讗 讘驻"拽 讚讻转讜讘讜转. 讜讘诇讗"讛 谞专讗讛 讚诪讗谉 讚住讜讘专 讚拽讬讚讜砖 注诇 讛讬讬谉 讛讜讬 诪讚讗讜专讬讬转讗 讛讬讬谞讜 诪砖讜诐 讚住讜讘专 讻诪"讚 讚诪驻专讬 讛讬诇讜诇讬诐 拽讚砖 诇讛' 讬诇驻讬谞谉 讜讻诪"讚 讻专诐 专讘注讬 讜讗诐 讻谉 诪诪讬诇讗 诪砖诪注 讚讘讻讛"讙 讟注讜谉 讘专讻讛 诇驻谞讬讜 讜诇讗讞专讬讜 讻谉 谞"诇 诇驻讬 讗讜转讛 讛砖讬讟讛. 讗诇讗 讚讬讜转专 谞专讗讛 诇讛讻专讬注 诪住讜讙讬讗 讚诪转谞讬转讬谉 讙讜驻讗 讚拽讬讚讜砖 注诇 讛讬讬谉 诇讗讜 讚讗讜专讬讬转讗 讜讻讚驻专讬砖讬转 讜讚讜"拽:


砖诐 讘"砖 讗讜诪专讬诐 谞专 讜诪讝讜谉 讘砖诪讬诐 讜讛讘讚诇讛. 讜驻讬专砖"讬 诪讬 砖讗讬谉 诇讜 讗诇讗 讻讜住 讗' 讘诪"砖 诪谞讬讞讜 注讚 诇讗讞专 讛诪讝讜谉 讜住讜讚专 注诇讬讜 谞专 讜诪讝讜谉 讘砖诪讬诐 讜讛讘讚诇讛 注讻"诇. 谞专讗讛 讚专砖"讬 诪讜讻专讞 诇驻专砖 讻谉 讚讗诐 诇讗 讻谉 诪讛 注谞讬谉 讘讛"诪 诇住讚专 讛讘讚诇讛 讜讛讬讻讗 诪砖讻讞转 诇讛 砖讛专讬 讘诪"砖 讗住讜专 诇讜 诇讗讻讜诇 拽讜讚诐 砖讬讘讚讬诇 讜注"讻 讚讛讗讬 讘讛"诪 讛讬讬谞讜 注诇 讛住注讜讚讛 砖讗讻诇 住诪讜讱 诇诪"砖 讜讗"讻 讛讬讛 诇讜 诇讘专讱 讘讛"诪 讜诇讛转驻诇诇 注专讘讬转 讜讗讞"讻 讬讘讚讬诇 注诇 讛讻讜住 砖讻讱 讛讜讗 住讚专 讛讘讚诇讛 讗注"讻 讚讛讱 驻诇讜讙转讗 讚讘"砖 讜讘"讛 讗讬讬专讬 讘诪讬 砖讗讬谉 诇讜 讗诇讗 讻讜住 讗讞讚 讜讗"讻 讗诐 讬讘专讱 讘讛"诪 诪讬讚 爪专讬讱 诇讘专讱 注诇 讛讻讜住 讜诇砖转讜转讜 讜讗"讻 诇讗 讬讛讬讛 诇讜 讻讜住 诇讛讘讚诇讛. 讜诪讛 砖讛拽砖讛 诪讛专砖"讗 讝"诇 注诇 讝讛 讚诇讘"砖 讘讛"诪 讗讬谉 讟注讜谞讛 讻讜住 谞专讗讛 讚诇拽"诪 讚讛转诐 讗讬讬专讬 诇注谞讬谉 砖讗诐 专讜爪讛 诇砖转讜转 讗讜转讜 讻讜住 拽讜讚诐 讘讛"诪 诇讗讞专 讛住注讜讚讛 讻讚讗讬转讗 诇注讬诇 讘驻' 讻"诪 砖讛讬讜 诪讘讬讗讬谉 诇讛诐 讬讬谉 讗讞专 讛诪讝讜谉 诪砖"讛 专砖讗讬 讗祝 砖诇讗 讬讛讬讛 诇讜 讻讜住 诇讘讛"诪 讚讻讚讬注讘讚 讚诪讬 讜讗讬谉 讛讬讬谉 诪注讻讘 讛讘专讻讛 诪砖讗"讻 讛讻讗 讘诪转谞讬' 讚诇讗 讗讬讬专讬 讘注谞讬谉 讝讛 讗诇讗 讘讻讜住 砖诇 讘讛"诪 诇讞讜讚 讗讬讬专讬 砖讗讬谉 诇讜 讗诇讗 讻讜住 讗讞讚 讜讗诐 讻谉 讘讻讛"讙 讻"注 诪讜讚讜 砖爪专讬讱 诇讘专讱 注诇 讛讻讜住 砖诇 讬讬谉 诇诪爪讜讛 诪谉 讛诪讜讘讞专 讻谉 谞"诇 讘讻讜讜谞转 专砖"讬. 讜诇驻"讝 谞转讙诇讛 诇谞讜 讛讬讟讘 讟注诪讜 砖诇 专"诪 砖诪拽讚讬诐 谞专 诇诪讝讜谉 讜诇讘"讛 讘砖诪讬诐 谞诪讬 拽讜讚诐 诇诪讝讜谉 讜诇讗 诪爪讗转讬 砖讜诐 诪驻专砖 砖讬驻专砖 讟注诪讗 砖诇 专"诪 讘讝讛 讚诇诪讛 讬驻住讬拽 讘诪讝讜谉 讘讗诪爪注 住讚专 讛讘专讻讜转 讛砖讬讬讻讬诐 诇讛讘讚诇讛 讜讻讚拽讗诪专 专讘讬 讬讛讜讚讛 讘讘专讬讬转讗 讘住诪讜讱 讜诇诪讗讬 讚驻专讬砖讬转 讗"砖 讚讻讬讜谉 讚注讬拽专 住讚专 讛讘讚诇讛 诪讘专讱 注诇 讛讬讬谉 讘专讬砖讗 讜讗诐 讻谉 住讜讘专 专"诪 讚诇讗 砖讬讬讱 诇讘专讱 讘驻讛"讙 拽讜讚诐 讘讛"诪 讚讛讜讬 讻讞讜讻讗 讜讟诇讜诇讗 (讜讗诐 讬讘专讱 讘驻讛"讙 诇讗讞专 讘讛"诪 讗"讻 诪讬讞讝讬 砖讻讜住 讝讛 砖诇 讘讛"诪 讛讜讗 讜诇讗 诇讛讘讚诇讛 讻讬讜谉 砖注讜砖讛 讻讚专讱 砖讗专讬 讘专讻转 讛诪讝讜谉) 讜诪砖"讛 诪爪专讬讱 讘"砖 砖讬讘专讱 注诇 讛谞专 诇讗讞专 讛讬讬谉 讻讚专讱 讻诇 住讚专 讛讘讚诇讛 讻讚讬 砖讬讛讗 谞讬讻专 讚讘专讻转 讛讬讬谉 砖讬讬讱 诇讛讘讚诇讛 讜讗讞"讻 诪讘专讱 讘讛"诪 砖讬讛讗 谞讬讻专 讙"讻 砖诪讘专讱 注诇 讛讻讜住 讜讘讛讻讬 谞讬讞讗 诇讬讛 讟驻讬 诪诪讛 砖讬讗诪专 讘砖诪讬诐 讗讞专 谞专 讜讬住诪讜讱 讘讛"诪 诇讛讘讚诇讛 讗讬 诪砖讜诐 讚讛讜讬 讛驻住拽 讟讜讘讗 讘讬谉 讛住注讜讚讛 诇谞讟讬诇讛 砖诇讗讞专讬讛 诇讘讛"诪 讗讜 诪砖讜诐 砖讗讬谉 诇讛住诪讬讱 讘讛"诪 诇讛讘讚诇讛 讚讗"讻 谞专讗讛 讘注诇讬诇 砖讛讻讜住 注讜诇讛 诇讜 诇讘讛"诪 讜诇讛讘讚诇讛 砖谞讬讛诐 讻讗讞讚 讜拽讬"诇 讚讗讬谉 讗讜诪专讬诐 砖转讬 拽讚讜砖讜转 注诇 讻讜住 讗' 讜讘"讛 住讘专讬 讚讗驻"讛 讟讜讘 讬讜转专 诇讛住诪讬讱 谞专 诇讘砖诪讬诐 讻住讚专 讛讘讚诇讛 讻诇 讝讛 讗诇讬讘讗 讚专"诪 诪砖讗"讻 诇专"讬 诇注讜诇诐 爪专讬讱 诇讘专讱 注诇 讛诪讝讜谉 转讞讬诇讛 砖诇讗 诇讛驻住讬拽 讜诇砖谞讜转 诪住讚专 讛讘讚诇讛 讻"谞 诇讬 谞讻讜谉 讜讚讜"拽:





爪诇"讞

讘注讬 诪讬谞讬 讚专"讞 讜讻讜' 讗诪专 专讘讬谞讗 讜讻讜' 谞诇注"讚 砖讛讙专住讗 讛驻讜讻讛 讜诪转讞诇讛 讙专住讬谞谉 讗诪专 专讘讬谞讗 讛诇讻讱 讜讗讚诇注讬诇 拽讗讬 讚讗诪专讬谞谉 诪住诇拽谉 讜讛讬讬谞讜 砖诪讘专讱 讘注讜讚谉 讘驻讬讜 讜讗诪专 专讘讬谞讗 讛诇讻讱 讜讻讜' 讜讗讞"讻 讙专住讬谞谉 讘注讜 诪讬谞讬' 诪专"讞 讜讘诇转讬 住驻拽 讗爪诇讬 砖讝讜 讛讬转讛 讙专住转 专砖"讬 讜诪住讜诇拽 转诪讬讛转 讛诪讛专砖"讗. 讜注讜讚 谞诇注"讚 诇拽讬讬诐 讛讙讬专住讗 砖诇驻谞讬谞讜 讜谞讚拽讚拽 讘诪讛 讚讘注讜 诪讬谞讬' 讚专"讞 讜讻讜' 诪讛讜 砖讬讞讝讜专 讜讬讘专讱 讝讛 讛诇砖讜谉 讗讬谞讜 诪讚讜拽讚拽 讻讬讜谉 砖诇讗 讘讬专讱 注讚讬讬谉 讻诇诇 讗讬讱 砖讬讬讱 诇讜诪专 砖讬讞讝讜专 讜讬讘专讱 讜讻讱 讛讜讛 诇讛讜 诇诪讘注讬 诪讛讜 砖讬讘专讱 讜诇讻谉 谞诇注"讚 砖讛讻讜讜谞讛 讛讜讗 砖讘专讻讛 专讗砖讜谞讛 讜讚讗讬 爪专讬讱 诇讘专讱 讜诪讬讬专讬 砖谞讝讻专 讘讗诪爪注 讛讗讻讬诇讛 讜讛砖转讬' 讜讻讙讜谉 砖诇讗 讛讬' 讬讻讜诇 诇住诇拽讬谞讛讜 诇爪讚 讗讞讚 讜注讬讬谉 讘专讗"砖 砖驻讜住拽 砖诪讛 砖讗诪专讜 讘诪砖拽讬谉 讘诇注谉 讛讬讬谞讜 砖诪讘专讱 讗讞专 砖讘诇注谉 砖讻讬讜谉 砖谞讝讻专 拽讜讚诐 砖讘诇注谉 诪拽专讬 拽爪转 注讜讘专 诇注砖讬讬转谉 注讬讬谉 砖诐 讜诪讬讻讛 讚讛讛"讚 讘讗讜讻诇讬谉 讛讬讻讬 砖讗讬 讗驻砖专 诇住诇拽讬谞讛讜 讜讘注讜 诪专"讞 讗诐 讬讞讝讜专 讜讬讘专讱 讙诐 讘专讻讛 讗讞专讜谞讛 讜讝讛讜 注爪诪讜 讛住驻拽 砖谞住转驻拽讜 讛诪讙"讗 讘住讬诪谉 拽注"讘 住"拽 讘' 讜注诇 讝讛 讛砖讬讘 专讘 讞住讚讗 诪讬 砖讗讻诇 砖讜诐 讜讻讜' 砖诇讗 讬讘专讱 讘专讻讛 讗讞专讜谞讛 讗讘诇 讘专讻讛 专讗砖讜谞讛 讬讘专讱 讻讬讜谉 砖谞讝讻专 讘注讜讚谉 讘驻讬讜 讜注诇 讝讛 砖讬讬讱 砖驻讬专 讛诇讻讱 砖诇 专讘讬谞讗:


讗诪专 专讘讬 讞谞谉 讜讘讞讬 讗诪专 专讘 砖砖转 讜讘讘专讻转 讛讗专抓 注讬讬谉 诪讛专砖"讗 砖讻转讘 砖讛诇砖讜谉 讚讞讜拽 讜诇注谞"讚 注诇 讚讗诪专 砖诐 讚专讘 讞住讚讗 诪注讟专 诇讬' 讘谞讟诇讬 拽讗诪专 专讘讬 讞谞谉 砖讘讗讜转谉 讛讻讜住讜转 讬讛讬' 讬讬谉 讞讬 讜专讘 砖砖转 讗讜诪专 砖讘讘讛"讗 讗讝 讬注讟专讛讜 讘谞讟诇讬 讗讜 讘转诇诪讬讚讬' 诇专讘 讬讛讜讚':


讘注讝讛"讬 住诇讬拽 驻专拽 砖诇砖讛 砖讗讻诇讜 讜谞转讞讬诇 驻专拽 讗诇讜 讚讘专讬诐 驻专拽 砖诪讬谞讬





诪专讗讬转 讛注讬谉

讛讻转讬讘 讛专讞讘 驻讬讱 讜讗诪诇讗讛讜 讛讛讜讗 讘讚讘专讬 转讜专讛 讻转讬讘. 讻讘专 讛专讘 讛讻讜转讘 驻讬专砖 讚讻转讬讘 讛"讗 讛诪注诇讱 诪讗专抓 诪爪专讬诐 讜讻转讬讘 讘讛讜爪讬讗讱 讗转 讛注诐 讜讻讜' 转注讘讚讜谉 讜讻讜' 讗诇诪讗 讘讚讘专讬 转讜专讛 讻转讬讘 讜讙诐 讛专讘 注讬讜谉 讬注拽讘 讝"诇 驻讬专砖 讚讗讝"诇 讚诇注诪诇 驻讛 谞讘专讗. 讜讬砖 诇讛讜住讬祝 讚讻转讬讘 讘转专讬讛 讜诇讗 砖诪注 诇拽讜诇讬 讚讛讬讬谞讜 诇诇诪讜讚 转讜专讛: 
谞砖讚专 诪专 讻住讗 讚讘专讻转讗 诇讬诇转讗 讗驻砖专 讚讛讝讻讬专 诇讜 砖诪讛 讻讬 讬诇转讗 讗讜转讬讜转 讗讬诇转 砖专讜诪讝 诇砖讻讬谞讛 讜讘讚讬拽 讘砖诪讛:


砖诇讞讛 诇讬讛 诪诪讛讚讜专讬 诪讬诇讬. 专诪讝讛 讘讝讛 讚诇讗 讻讬讜讜谉 诇讛诇讻讛 讚讗讬讱 讬讞诇讜拽 注诇 讘注诇讛 专讘 谞讞诪谉 讚讛诇讻转讗 讻讜讜转讬讛 讘讚讬谞讬 讜讛讜讗 讛讬讛 谞讜讛讙 诇诪砖讚专 诇讛 讻住讗 讚讘专讻转讗 讜讙诐 注转讛 讗"诇 诇砖讚专 诪专 讻住讗 诇讬诇转讗 讜讛讜讗 诇讗 专爪讛. 讜诇讝讛 讗诪专讛 诪诪讛讚讜专讬 诪讬诇讬 讚讛讬讛 讞讜讝专 讘注讬讬专讜转 讜讗讬谞讜 诪讬讜砖讘 讜诪讗诇讜 讗讬谉 诇讬拽讞 讗诇讗 诪讬诇讬 讘注诇诪讗 诇讗 讛诇讻讜转. 讜诪住诪专讟讜讟讬 讘讙讚讬诐 拽专讜注讬诐 讘诪拽讜诐 讚讘专讬诐 讗诪转讬讬诐 讻诪讜 讻谞讬诐 讗谞讞谞讜 谞注砖讜 讻谞讬诐 砖讛诐 住讬讙讬 讛讙讜祝 讜诪讜转专讜转 讜注诪讚讜 讻谞讬"诐 讘专讘注转讬诐 诇讝诇讝诇 讘讻讘讜讚 讘谞讬 讗讚诐 讜讘转 专讬砖 讙诇讜转讗 讜讗砖转 讞讘专:





砖注专讬 转讜专转 讘讘诇

(谞讗 专注"讗) 讗诪专 专讘讬谞讗 讛诇讻讱 讗驻讬' 讙诪专 住注讜讚转讜 讜讻讜'.鈥斪ぷㄗ�"讬 讚讞讜拽, 讜诪"砖 诪讛专砖"讗 转诪讜讛 讚讗讬讱 讬注诇讛 注诇 讛讚注转 砖诪讬 砖谞讝讻专 讘转讜讱 住注讜讚转讜 砖诇讗 讘讬专讱 讬讞讝讜专 讜讬讗讻诇 注讜讚 讜诇讗 讬讘专讱. 讜讛讬讛 谞"诇 诇讛讙讬讛 讻讗谉 "讗诪专 专讘讬谞讗 讛诇讻转讗 讗驻讬' 讙诪专 住注讜讚转讜 讜讻讜'".


(砖诐) 住讜专讬讗诇 砖专 讛驻谞讬诐.鈥斪欁撟曌� 讘住驻专讬 讛拽讚诪讜谞讬诐 讚砖讘注讛 诪诇讗讻讬诐 诪砖专转讬诐 转诪讬讚 诇驻谞讬 讛' 讻讚讗讬转讗 讘驻专"讗 驻"讚: 讜砖讘注讛 诪诇讗讻讬诐 砖谞讘专讗讜 诪转讞诇讛 诪砖专转讬诐 诇驻谞讬讜 诇驻谞讬诐 诪谉 讛驻专讜讻转. 注讜讚 讘住驻专 讛讬砖专 驻' 谞讞: 讜讬讗诪专 讛' 讗诇 砖讘注转 讛诪诇讗讻讬诐 讛注讜诪讚讬诐 专讗砖讜谞讛 诇驻谞讬讜 讛拽专讜讘讬诐 讗诇讬讜. 注讜讚 讘住驻专 讛讞讬爪讜谞讬 讟讜讘讬讛 (驻讬"讘 讞)*[讛讜爪' 讻讛谞讗 驻住讜拽 讟讜, 讜注讬' 讛注专转 讛诪转专讙诐 砖诐.]: 专驻讗诇 诪诇讗讱 讗诇拽讬诐 讜讗讞讚 诪砖讘注转 讛诪诇讗讻讬诐 讛诪砖专转讬诐 讗转 驻谞讬 讛'. 讜讻转讘 专砖"讬 讘讬砖注' (住讙 讟): 诪诇讗讱 驻谞讬讜 讛讜讗 诪讬讻讗诇 砖专 讛驻谞讬诐 诪诪砖诪砖讬诐 诇驻谞讬讜; 讜讛专讬 讻讘专 谞讜讚注讜 诇谞讜 砖诇砖讛 诪讛诐: 住讜专讬讗诇, 专驻讗诇 讜诪讬讻讗诇. 讜讛砖讗专 讛诐 诇驻讬 讚注转讬: 讗' 诪讟"讟 讛诪讻讜谞讛 讘讗讜转讬讜转 讚专"注 讜讘住驻专 讛讬讻诇讜转 "砖专 讛驻谞讬诐", 讘' 讜讙' 讙讘专讬讗诇 讜讗讜专讬讗诇*砖谞讬诐 讗诇讜 谞诪谞讜 讬讞讚 讘诪讚专砖讜转 注诐 诪讬讻讗诇 讜专驻讗诇 (注讬' 驻专"讗 砖诐), 讜诪砖诪注 砖讻讜诇诐 砖讜讬诐 讘讻讘讜讚诐 讜讘诪砖专转诐., 讚' 住谞讚诇驻讜谉 (注讬' 讞讙讬讙讛 讬讙 讘). 讜讛谞讛 诪谞讛讙 讛注讜诇诐 讘讝诪谞谞讜 诇讜诪专 讘讬谉 讛转拽讬注讜转 砖诇 专"讛 "讬讛讬 专爪讜谉" 砖谞讝讻专 讘讜 "讬砖注讬讛 砖专 讛驻谞讬诐", 讜诇注"注 诇讗 谞讜讚注 诇讬 诪讬 讬住讚 "讬讛讬 专爪讜谉" 讝讛, 讜讟讜讘 注讜砖讬诐 讛拽讛诇讜转 砖讗讬谉 讗讜诪专讬诐 讗讜转讜 "讬讛讬 专爪讜谉". 讗讘诇 诪爪讗谞讜 注讜讚 讘住讚专 专注"讙 讘拽讚讬砖 诇讬讞讬讚: 讗"专 讬砖诪注讗诇 住讞 诇讬 住住谞讙讬专 砖专 讛驻谞讬诐. 讜讘讗讜转讜 注谞讬谉 讘讗讜"讝 讞"讘 住讬' 诪"讘 "讝讙讙讝讗诇", 讜讘诪注砖讛 讚专' 讬砖诪注讗诇 讻讛"讙, 砖谞讚驻住 诪讻"讬 讘转讜住驻转讗 注转讬拽转讗 讞"讛 "讛讚专谞讬讗诇". 讜注讬' 注讜讚 讘住驻专 讬讞讜住 讛爪讚讬拽讬诐 讗爪诇 专' 讬砖诪注讗诇 讘谉 讗诇讬砖注 讻讛"讙 讬砖 注讜讚 诪讗诪专, 砖讻谞专讗讛 讛注转讬拽讜 讗讜转讜 诪讛讬讻诇讜转 专讘转讬 驻"讚 (讜诇驻谞讬谞讜 谞砖诪讟讛 砖诐 砖讜专讛 讗讞转): 讜讘拽砖转讬 诪住讜专讬讗 砖专 讛驻谞讬诐. 讘诇讬 住驻拽 砖爪"诇: 诪住讜专讬讗诇 砖专 讛驻谞讬诐.

